Xuño | 2022 | euseino.org\nArquivo por meses: Xuño 2022\nBy euseino.org ¶ Publicado en Anotacións sobre literatura e filosofía,Filosofia\t¶ Etiquetado Fabio Gironi,inhumanismo,Reza Negarestani,Wilfrid Sellars\t¶ Deixar un comentario\nNúmero duplo de Anotacións sobre literatura e filosofía\nNo número dulpo 27-28 de Anotacións publícase unha conversa entre os filósofos Fabio Gironi e Reza Negarestani. Centrada na obra deste último pensador iraniano, que reside dede hai anos no Reino Unido, “Enxeñería do mundo, artesanía da mente” é unha extensa entrevista traducida para o galego por Santiago López.\nNa conversa, Fabio Gironi percorre os eixos biográfico e bibliográfico de Negarestani, comezando pola súa formación e a súa vida no Irán, continuando coa marcha ao Reino Unido deste pioneiro do xénero da teoría-ficción e impulsor da corrente de pensamento do inhumanismo racional.\nNegarestani afirma que o inhumanismo define o humano sen necesidade de recorrer a unha esencia, unicamente en termos da súa capacidade para entrar no espazo das razóns —cognicións teóricas e prácticas—. Na súa obra, o filósofo iraniano explora a posibilidade de que o razoamento se poida desvencellar das limitacións biolóxicas e se poida reinventar en formas diferentes fornecidas polos sistemas de procesamento da información e polos procesos computacionais descubertos.\nGironi comeza a entrevista cun repaso á traxectoria de Negarestani antes e despois da publicación da obra que o daría a coñecer en 2008, a Cyclonopedia, unha novela de ficción-teorética que sería seleccionada pola revista Artforum de arte contemporánea como un dos mellores libros do ano.\nEn Anotacións nº 27-28, con gran capacidade, Gironi analiza, ao fío da conversa, o pensamento do autor da Cyclonopedia sobre a educación, a política e as correntes de pensamento actuais ata chegar ao seu libro Intelligence and Spirit, unha amálgama sen precedentes dos programas da Intelixencia Artificial Xeral co idealismo alemán.\nDurante a entrevista, Negarestani explica deste xeito a súa postura política:\n“Abofé que creo na loita de clases que postula a esquerda mais iso non é en realidade unha postura política senón unicamente unha toma de consciencia da realidade socioeconómica. Creo firmemente na tese de Marx e Engels que di que o comunismo ‘non é un estado de cousas que debe de ser alcanzado nin un ideal ao que a realidade ten que axustarse. O comunismo é o movemento verdadeiro para abolir o estado de cousas actual. Os requisitos dese movemento proveñen de premisas xa existentes.’ Iso é o que eu chamaría —de novo seguindo a Mark Fisher— a posibilidade de actualizar aquilo que é posible mais que dende a nosa perspectiva, aquí e agora, semella imposible.”\nMatizando esta afirmación do xeito seguinte:\n“Mais, outra volta, iso non se pode considerar unha postura política manifesta. Trátase meramente dunha tese filosófica sobre a posibilidade dun mundo diferente e da variedade de accións políticas coas que podemos actualizalo.”\nA lectura desta entrevista convértese non soamente nun recoñecemento admirativo da capacidade de Negarestani para reinterpretar a realidade senón tamén nun sorprendente percorrido polo pensamento e a súa relación coa escritura:\n“ser un grande escritor non é por si mesmo un sinal de aguda perspectiva ou de profundidade. Ben puidese ser un indicio de alguén que quere pensar mais está afectado por incesantes tics poéticos que son puramente automáticos e non-cognitivos. En contraposición […] [outros] autores pódenlle parecer aburridos ao lector, incluso intolerablemente pedantes. Mais, unha vez que neutralizas os teus prexuízos adquiridos, podes ver que son moito máis fascinantes, subversivos e rebeldes ca aqueles que se gaban de igualitarismo filosófico e de grandes miras de pensamento, sempre coa escusa de estaren batallando contra a ortodoxia, compracidos co seu conformismo, conservadorismo e galbana intelectual.”\nPara descargar gratuitamente a conversa entre Fabio Gironi e Reza Negarestani en formato PDF, calque sobre a ligazón seguinte:\n“Enxeñería do mundo, artesanía da mente”


O neniño non encolle | Galicia Digital\nO neniño non encolle\nEsta semana atopeime cun vídeo de Aspace que tenta normalizar a presenza das persoas con parálise cerebral. A iniciativa consistía en que unha persoa en cadeira de rodas no medio da rúa tiña enfronte de si unha cadeira agardando compañía. Quen alí se sentara podía escoitar as súas experiencias e descubrir con calma o que é vivir con esta lesión. Digo lesión e non enfermidade porque o primeiro caso reflicte unha situación derivada dun feito puntual que é como é pero non ten porque levar consigo un proceso dexenerativo como a enfermidade.\nAlén disto, quen me coñeza sabe que xamais me sentín un enfermo senón unha persoa como tantas outras que funciona dun xeito distinto.\nO caso é que quen vive cunha diversidade funcional sabe que hai actitudes moi distintas por parte da xente que nos rodea. Unha das máis correntes, incluso dentro da familia, é a de sobreprotexer. Non hai dúbida da boa intención de quen a practica pero inconscientemente está prexudicando a autonomía e, polo tanto, a liberdade da persoa. En todas as familias e no entorno directo da persoa, téndense a dar estas actitudes que, pouco a pouco, se van corrixindo ao visualizar o potencial e as mellorías que día a día consolida a persoa.\nCando chega a adolescencia, o lóxico é tirar polo grupo de pares para ir construíndo espazos de liberdade que, pouco a pouco, se van ampliando. No caso da diversidade funcional, custa moito confiar o benestar da persoa aos amigos. Non en tanto, o feito de facelo será unha ensinanza para todos.\nNaquela etapa en que un empeza a saír de noite, os curmáns e amigos próximos convertéronse nun apoio fundamental. Non por obriga senón por auténtico cariño e interese mutuo en facer unha vida xuntos; grazas a isto, hoxe temos moitas anécdotas que contar. Nunha ocasión, ameazaba chuvia e unha tía díxonos: vai chover e o neno vaise mollar na silla. Ao que miña curmá Sabela respondeu dun xeito rotundo e inesquecible:  o neniño non encolle. Sobra dicir que as risas foron longas.\nHoxe quero que a reflexión espontánea de Sabela se faga viral en todas as conciencias. Aparte de mollarme cando non hai máis remedio, dúchome a diario e, de momento, non noto sinais de encoller; polo tanto, quero seguir vivindo en plenitude, mollándome no sentido literal e no figurado porque a verdadeira perda é non ter vivido momentos que nos gustaría vivir e que tivemos a oportunidade de facelo. Mellor vivir mollado que perder oportunidades por manterse sequiño.\nTendo na vida persoas como Sabela, non aproveitala debería ser un delito imperdoable...


Os tradutores de software libre ao galego poñen fin á súa 'Trasnada' na Coruña - Praza Pública\nOs tradutores de software libre ao galego poñen fin á súa 'Trasnada' na Coruña\nsábado 26, maio 2012\nFinalizou a Trasnada. O punto de encontro aos tradutores de software libre que traballan baixo o paraugas do Proxecto Trasno, unha comunidade aberta de voluntarios que localizan software libre e realizan despois a tradución para o galego. O evento, celebrado durante dúas fin de semana na Coruña e que rematou onte, constitúese como "unha sesión de traballo para lograr acordos e planificar o futuro, na procura de traducións de calidade". Nesta última sesión, celebrada no centro Ágora, o tema fundamental de debate foi a terminoloxía no ámbito da tradución. Ademais, as xornadas tamén serviron de escaparate para dar a coñecer o seu proxecto, a xente que o conforma, así como punto de aprendizaxe para todos os que queiran colaborar na localización.\nProxecto Trasno é unha comunidade aberta de voluntarios que localizan software libre e o traducen ao galego\nA Asociación Cultural para a Galeguización de Software Libre, Proxecto Trasno, é unha comunidade aberta de voluntarios que localizan software libre e realizan despois a tradución para o galego. O proxecto, nado en 2000, conta coa axuda de voluntarios, que tamén inverteñen na elaboración de terminoloxía nas novas tecnoloxías. Os fins da asociación inclúen a promoción das iniciativas de localización, localizar software libre ao galego, dar recursos e ferramentas aos voluntarios que localizan o galego, contribuír para a lingua galega mediante a inserción desta no ámbito das novas tecnoloxías e representar a comunidade do Proxecto Trasno.


Frances Bean Cobain - Wikipedia, a enciclopedia libre\nartista, xornalista e modelo\nFrances Bean Cobain, nada nos Ánxeles (California) o 18 de agosto de 1992, é unha artista visual estadounidense. É a única filla do líder de Nirvana, Kurt Cobain, e da líder de Hole, Courtney Love.\nO nome de Frances foi elixido en honor de Frances McKee, a guitarrista do dúo indie rock The Vaselines. O segundo nome, Bean, foi elixido porque Kurt pensou que parecía un feixón na ecografía. O seu padriño é o cantante de REM, Michael Stipe e Drew Barrymore é a súa madriña.\nEn agosto do 2006 foi fotografada pola revista Elle vestindo o famoso suéter e os pantalóns de pixama do seu pai como parte dun artigo no cal os fillos de famosas estrelas de rock vestían pezas dos seus pais. Ela explicou "Vestín os seus pixamas porque en 1992 el casou coa miña nai en Hawai vestíndoos, polo que crin que sería adorábel se os vestía hoxe. El era demasiado preguizoso como para usar un esmoquin e casou en pixama!\nEn xullo de 2010, Cobain presentou unha colección das súas obras de arte titulada "Scumfuck" baixo o pseudónimo de "Fiddle Tim" na Galería A Luz de Xesús nos Anxeles\nO 4 de agosto do 2012 Cobain participou nunha exposición grupal titulada "A MiXTAPE" utilizando o seu propio nome. Os artistas debían elixir unha canción pola cal debían ser inspirados a crear. Frances elixiu a canción "Black" da banda escocesa de rock alternativo The Jesus and Mary Chain. A mestura eléctrica de cancións estivo dispoñíbel en formato dixital en iTunes.\nO 30 de outubro do 2012 Cobain anunciou que a súa primeira exposición solista tería lugar en febreiro e sería posibilitada pola artista e cantante Jessicka.\nSegundo a revista Rolling Stone, o título e a portada do box set de 2005, Sliver: The Best of the Box, foron elixidos por Cobain.\nCobain traballou como pasante de Rolling Stone de xuño a agosto de 2008.\nCobain apareceu como vocalista invitada na canción My Space do álbum Evelyn Evelyn de Evelyn Evelyn, que foi lanzado o 30 de marzo de 2010. Amanda Palmer de Evelyn Evelyn aclarou que Cobain foi unha das 20 artistas que cantaron a mesma liña e cuxas voces foron mesturadas na gravación.\nTraído desde "https://gl.wikipedia.org/w/index.php?title=Frances_Bean_Cobain&oldid=4977398"\nA última edición desta páxina foi o 4 de novembro de 2018 ás 21:52.


Cotobade pide incluír os meandros do Lérez no Catálogo das Paisaxes de Galicia - Pontevedra Viva\nO río Lérez ao seu paso por Monte Porreiro\nSábado 16 de Abril, 2016 ás 14:03 do Sábado 16 de Abril, 2016\nOs meandros do Lérez son de "especial interese", segundo o Concello de Cotobade. Por iso, o goberno municipal entende que se lles debe conceder a "debida importancia" para a súa protección, xestión e ordenación. Así, veñen de solicitar á Consellería de Medio Ambiente a súa inclusión no Catálogo das Paisaxes de Galicia, que actualmente se está tramitando.\nA alegación presentada polo Concello destaca que os meandros do Lérez contén diversos Bens de Interese Cultural (BIC), numerosas áreas de gran importancia natural, 13 castros e a maior concentración de gravados rupestres prehistóricos do noroeste peninsular.\nAsí, nesta contorna existen catro muíños, unha minicentral, dúas fontes, unha ponte vella, dúas calzadas empedradas, catro petróglifos catalogados como BIC, os castros da Cividá e de Barbeitos, a ermida e a carballeira de San Xusto, o Parque Rupestre de Campo Lameiro, cinco casonas e pazos de arquitectura tradicional galega, catro espazos de gran valor natural e medioambiental, mananciais de augas mineromedicinais e establecementos de turismo rural.\nAdemais, o goberno municipal resalta que conforma unha zona de gran potencial pola súa "riqueza patrimonial, vexetación autóctona, a presenza de augas mineromedicinais, roteiros de sendeirismo e miradoiros", polo que todos estes elementos "deben ser lexibles e destacables".\nNeste sentido, o Concello de Cotobade explica, na solicitude cursada ante a Xunta de Galicia, que na actualidade estase a traballar nun pacto pola paisaxe "que permita impulsar proxectos conxuntos para revitalizar áreas de gran valor".\nAo respecto, concrétase que xa está en marcha a primeira destas iniciativas, centrada na recuperación patrimonial, etnográfica e paisaxística dos Baños de San Xusto de Cotobade.\nNo ano 1915 construíuse na zona un balneario que chegou a contar con doce bañeiras de augas sulfuro-fluoradas que nacen entre unhas rochas do Lérez. Estas augas foron e son recomendadas polos médicos para diferentes doenzas, especialmente as cutáneas e as do aparato dixestivo.\nPrecisamente por iso, preténdense analizar todas as posibilidades dun espazo con gran valor natural que tivo un importante tirón turístico a finais do século XIX e principios do XX e do que agora se aspira a súa recuperación.\nMedio Ambiente analiza con Cerdedo-Cotobade os avances do primeiro Pacto pola Paisaxe de Galicia\nMedio Ambiente incluirá os Meandros do Lérez no Catálogo das Paisaxes


A humanización da rúa Redondela inclúe 38 árbores de grande porte para a súa mellora ambiental, sombreado e ornamentación - Comarcas na Rede\nHomeO CondadoPonteareasA humanización da rúa Redondela inclúe 38 árbores de grande porte para...\nA humanización da rúa Redondela inclúe 38 árbores de grande porte para a súa mellora ambiental, sombreado e ornamentación\nO proxecto foi sometido o pasado ano a información e consulta veciñal aberta ás persoas residentes na rúa, celebrándose unha reunión á que asistíu numerosa veciñanza\nA rúa Redondela contará con 38 árbores de grande porte e folla caduca que mellorarán ambientalmente e sombrearán os case 300 metros deste vial. Así se contempla no proxecto de humanización cuxas obras comezaron recentemente. Até agora a rúa dispuña nunha marxe de 6 aligustres de pequeno porte e noutra de 9 falsas acacias, situadas a maioría en beirarrúas estreitas, atrancando o paso peonil, e colocados debaixo dos aleiros ou dos balcóns das vivendas de maneira que non podían desenvolverse nin ofrecer sombra. O Concello informa que este arborado foi cortado seguindo criterios técnicos, porque “obviamente non podía continuar nese lugar ao ser incompatíbel coa súa función e coa humanización e a opción de transplante se desbotou pola escasas posibilidades de que prosperase tendo en conta o seu tamaño e porque a clase de árbores carecía dun valor singular. Agora a rúa contará con arborado en condicións, fóra das beirarrúas e separado das fachadas ao ir colocado entre prazas de estacionamento”.\nO goberno municipal do BNG-PSOE salienta que Ponteareas “malia o seu clima soleado e caluroso no verán, carece de arborado na meirande parte das rúas e, onde existe, foi plantado incorrectamente, baixo balcóns e aleiros, estreitando beirarrúas, levantando baldosas e sen cumprir a súa función ambiental e de sombreado. Agora, este goberno está corrixindo esa grave carecencia cos proxectos de mellora urbana que estamos levando a cabo e que contemplan árbores de grande porte, a distancia correcta das edificacións e sen entorpecer a mobilidade peonil. Así se fixo xa na reforma dun tramo do Paseo Matutino ou na nova praza do Mercado Municipal e así se fará nos proxectos en execución como San Roque ou Rúa Redondela, e nos de inicio inminente como Praza da Bugallal ou complexo deportivo Álvaro Pino”. Neste sentido, o goberno non comparte as críticas pola corta das árbores “porque a alternativa pasaría por deixar a rúa no estado actual. En realidade, substituimos unhas poucas árbores que non cumprían función algunha por 38 novas que as cumprirán, comezando pola función ambiental”.\nO goberno local tampouco entende as críticas por unha “suposta falta de información. Non podemos admitir que se falte á verdade”, sinala o goberno, “pois en febreiro do pasado ano facilitamos información completa a todas as persoas residentes na rúa e celebramos unha reunión aberta á que tamén asistiron os grupos da oposición e na que a numerosa veciñanza que quixo asistir se pronunciou a favor dunha das dúas dúas opcións que se propuxeron, ademais de formular suxestións que se tiveron en conta no proxecto definitivo. A veciñanza amosouse unanimemente a favor da humanización da rúa e a maioría decantouse pola alternativa que supuña un maior grao de humanización, con dobre sentido de circulación desde a rotonda do Axente Comercial até o cruce coa rúa Pombas e con sentido único desde este cruce até a rotonda da estrada de As Neves”.\nA rúa experimentará outras melloras como a renovación das conducións soterradas, a instalación de nova iluminación con tecnoloxía led, bancos, papeleiras e outro tipo de mobiliario urbano. O impacto sobre o estacionamento será mínimo ao reducirse só 18 das 90 prazas existentes.\nO alcalde Xosé Represas sinala que as accións son coherentes coa intención do proxecto de mellorar a calidade de vida da zona, de convertela nun espazo atractivo que promova o paseo e polo tanto sexa o mellor escaparate para comercios e negocios.


Manuel Baltar e Javier Guillén analizan os preparativos da "Vuelta a España" en Ourense - Deputación Provincial de Ourense\nManuel Baltar e Javier Guillén analizan os preparativos da "Vuelta a España" en Ourense\nO presidente da Deputación e o director xeral da "Vuelta a España" reuníronse hoxe no Pazo Provincial para analizar aspectos organizativos e de coordinación da proba ciclista, que disputará o vindeiro mes de agosto catro etapas na provincia ourensá.\nUn encontro cos medios de comunicación ourensáns que cubrirán a carreira, unha reunión en Cabeza de Manzaneda cos alcaldes dos municipios polos que discorrerá a "Vuelta" e un acto infantil para promover o ciclismo entre os máis novos son os eventos programados para as vindeiras semanas.\nOurense, 20 de abril de 2016.- O presidente da Deputación de Ourense, Manuel Baltar, recibiu hoxe no Pazo Provincial ao director xeral de "Vuelta a España", Javier Guillén, con que analizou os preparativos que se están levando a cabo por parte da organización da "Vuelta a España" 2016 para a disputa das catro etapas que discorrerán pola provincia de Ourense. En concreto, un dos temas que trataron foi o encontro que está previsto celebrar na provincia de Ourense a principios do vindeiro mes de maio cos medios de comunicación ourensáns que van cubrir informativamente esta proba ciclista internacional, co fin de darlles a coñecer tanto os aspectos deportivos como os referidos á repercusión económica e social que terá a 71ª edición da "Vuelta a España".\nOutro dos temas que trataron Baltar e Guillén foi a organización, tamén no vindeiro mes de maio, dun acto que ten como obxectivo implicar aos deportistas máis novos da provincia de Ourense no ámbito do ciclismo, dándolles a coñecer as vantaxes e alicientes que ten a práctica deste deporte e a dimensión que acada coa disputa dunha proba tan importante como é a "Vuelta a España".\nManuel Baltar afirma que a celebración da 71ª edición da "Vuelta a España" "suporá un antes e un despois no eido deportivo da nosa provincia, debido ao gran protagonismo que este ano terá o noso territorio nesta proba internacional, á que poderíamos denominar a "Vuelta a Ourense". O presidente do goberno provincial destaca que durante estas semanas previas ao comezo da "Vuelta" "seguimos programando e coordinando actividades relacionadas con esta proba". Entre elas cita a reunión que se celebrará en xuño na estación de montaña de Cabeza de Manzaneda, na que se dará conta aos alcaldes de todos os concellos ourensáns polos que pasa a "Vuelta a España" da repercusión mediática e promocional que significará para os municipios a súa presenza en medios de comunicación de todo o mundo, reunión que servirá tamén para coordinar os dispositivos necesarios para o desenvolvemento da carreira, "unha cooperación entre administracións que fará desta proba un éxito organizativo", afirma o presidente.\nManuel Baltar considera que este logro deportivo e organizativo para a nosa provincia "é o resultado dun traballo intenso dos últimos anos, relacionado coa filosofía "Ourense Deporte" do Plan 15-19 de xestión e estratexia operativa da Deputación de Ourense".\nA "Vuelta a España" é un evento que xunto co Tour de Francia e o Giro de Italia configuran as carreiras ciclistas máis importantes do mundo, sendo seguida por máis de 150 países e do que a organización estima que terá un retorno económico mínimo de 1,7 millóns de euros para a provincia de Ourense.\nA presentación de equipos terá luar en Arnoia, sendo a primeira etapa unha crono entre Laias (Cenlle) e o Parque Náutico de Castrelo de Miño. A segunda etapa terá a súa saída na cidade de Ourense, a sexta etapa terá como meta a localidade de Luintra, e a sétima etapa sairá de Maceda. Catro etapas de máximo protagonismo ourensán, nas que a nosa provincia ofrecerá un gran escaparate ao mundo o vindeiro mes de agosto, co importante impacto mediático e promocional que elo supón nos máis de mil millóns de espectadores que se estima seguen a través dos medios de comunicación unha das probas ciclistas máis importantes do mundo.


bouzafría: 03/01/2010 - 04/01/2010\nAntes de ser coñecido como Hospital Xeral tivo o nome de Residencia Sanitaria Almirante Vierna. Pero daquela, e mesmo agora - pero xa menos - o Pirulí. Cando foi rematada en 1955, con aquela elegante escalinata que chegaba á Rúa Pizarro e da que aínda me lembro, converteuse no edificio máis alto de España, baixo a dirección do arquitecto Martín José Marcide Odriozola.\nFago unha parada na cuestión do nome do Hospital, seguindo o libro feito polo desaparecido Armesto Faginas. Cóntase nel que o Bispo Eijo Garay intentou que o centro hospitalario levara o nome de "Cristo de la Victoria"; o alcalde Tomás Pérez Lorente suxiriu directamente outros dous: "Santa Rita" e "Comandante Casto Méndez Núñez", e por indicación de Gerardo Campos o de "Comandante Bernardo González del Valle", o cal provocou a involuntaria cómica resposta desde Madrid: "Reclamamos datos de dicho militar del que no hay contancia en este Instituto Nacional de Previsión, y del que no acertaron a darnos pista alguna en los tres ministerios militares". Lóxico, tratándose de Cachamuíña, o heroe da Reconquista que este vindeiro fin de semana celebramos (ou lamentamos). Máis posibles nomes:"Jesús Suevos" polo falanxista director de "El Pueblo Gallego"; ou "Martín Códax", proposto por Uxío Montes e Xosé Fernando Filgueira Valverde. O final o nome escollido foi o de "Almirante Vierna", o responsable do cruceiro Baleares, afundido pola aviación republicana, e que foi mantido ata a súa substitución polo actual "Hospital Xeral" en 1983, sendo ministro de Sanidade Ernest Lluch.\nHoxe estiven toda a mañá ( máis de seis horas ) no Hospital Xeral, por causas evidentemente alleas ao meu desexo e as miñas previsións. Nalgún momento tiven que pasar do andar -3 (Urxencias) ao andar -1 ( entrada principal e probas diagnósticas) e viceversa. Baixei polas escaleiras reservadas a persoal - xa sei os trucos -, pero subín polo ascensor tamén reservado para persoal e de tamaño apto para padiolas. Case a unha da tarde e mentres eu agardaba o ascensor chegaron dúas enfermeiras (supoño, poderían ser tamén auxiliares ou celadoras; médicas non xa que non levaban o fonendoscopio pendurado polo pescozo) empurrando unha cama con rodas. Seguíanas unha muller vestida de civil. Sobre a cama un corpo totalmente envolto por unha saba, probablemente un recén difunto. As mulleres de bata branca concordaban nas críticas á Consellería de Sanidade pola súa estratexia privatizadora, o cal era respostada por rotundos "noes" pola outra dama. A lea sumouse outra paisana que tamén agardaba o ascensor, aínda que non conseguín identificar ben a postura ideolóxica desta señora, probablemente máis galega cas outras na acepción rosadiezana do termo. Cando chegou o ascensor entraron as traballadoras coa cama e máis as outras dúas sen deixar de falar da nova política sanitaria. Había sitio para min e convidáronme a subir. Coronaríame seguir escoitando os razoamentos das sanitarias, a negativa da outra señora e os circunloquios da cuarta, pero mirei a cama que levaba un corpo morto e o respecto aos difuntos pesou máis que a miña suposta vocación de home interesado pola política, e rexeitei o ofrecemento, e seguín agardando ao seguinte ascensor.\nEstaba o Xeral empapelado de panfletos animando a participar na manifestación en defensa da sanidade pública que terá lugar o xoves a partires das 20:00 horas. Se estou por Vigo, e podo, irei. Moitos dos panfletos tamén facían referencia aos soldos dos Xerentes de Hospitais galegos: non estaban nada mal, pero a diferenza das intencións dos que puxeron os cartaces eu creo que posiblemente o seu traballo sexa difícil e desde logo moi incomprendido e probablemente merezan bos salarios. Nalgúns dos pasquíns anticipábase o futuro inmediato se o Partido Popular segue adiante na súa política privatizadora da Sanidade Pública. Estando basicamente de acordo co alí exposto non podo menos que disentir dun dos puntos: en concreto do que fala da probable demolición do Hospital Xeral. Non creo que iso pase: o edificio do arquitecto Marcide é un sinal de identidade de Vigo. Certo é que as sucesivas ampliacións nas súas abas foron pegotes monstrosos, pero o corpo do edificio xenuino do Pirulí vai quedar intacto. Aparte de razóns históricas e tamén artístico-arquitectónicas ( no caso que as teña, que eu diso non teño autoridade ) engadiría eu unha cuestión básica: a titularidade dominical do inmoble, pois se ben as penosas ampliacións son titularidade da Xunta, o edificio feito por Marcide pertence ao Estado, e non creo doada unha deconstrucción do feito hai 55 anos, aínda que nalgún momento volvan ao poder político os de dereitas ( o poder económico e xudicial nunca o deixaron ) e os seus conxéneres ideolóxicos galegos teñan especial predileción polo derrubo das cousas que fixeron os demáis.


Axencias de colocación Asociación Empresarial de Mercadorías por Estrada de Galicia APETAMCOR Axencia Local de Colocación - Compostela Fundación Amigos de Galicia - Pontevedra - Vilagarcía Fundación Laboral da Construcción Pontepedriña 13 - Compostela Fundación de Estudios e análises - FESAN Amio 114 - Compostela QuelQum Secundino López 2 - Compostela\nfontes oficiais e transparencia\ncómo acceder a fontes oficiais Consello de transparencia portal da transparencia do Goberno portais de transparencia local Google Public Data Explorer datos estatísticos de fontes oficiais (cambiando o idioma a Inglés teremos moitas máis fontes de datos) camas de hospital Google Trends Congreso dos Diputados INE - Instituto Nacional de Estatística trasparentia - soldos de cargos públicos Tribunal Supremo Organizacións Civio Fundación Civio periodismo e tecnoloxía contra opacidade na información pública Transparencia Internacional Maldita hemeroteca Politikon - realidade dende unha perspectiva analítica Portais de transparencia Órganos e Institucións do Estado Asturias Andalucía Aragón Baleares Canarias Cantabria Cataluña CastillaLeón Castilla-Mancha Ceuta Euskadi Extremadura Galicia Madrid Melilla Murcia Nav\nTransferencia de ficheiros FTP\n(Resumo da unidade formativa UF0319 - CODIX ) o protocolo de transferencia de ficheiros, coñecido como FTP , data dos anos oitenta. A descarga e intercambio de ficheiros entre pares ou P2P ( Peer-to-peer ) é máis recente. A transferencia de ficheiros mediante o protocolo ftp é un modo cómodo de trasladar información entre máquinas. Este protocolo está pensado para a transmisión de ficheiros entre unha orixe e un destino, non debemos confundilo cun sistema P2P ( intercambio entre pares) FTP son as siglas de File Transfer Protocol ou Protocolo de Transferencia de Ficheiros e, como o protocolo http da web, funciona sobre a rede Internet permitindo o intercambio de ficheiros de xeito cómodo e rápido. O FTP é un sistema moi sinxelo de intercambio de ficheiros co que podemos descargar ou subir un ficheiro informático a unha máquina conectada á rede. Aínda que a maior parte dos usuarios e usuarias de Internet non fan un uso completo deste sistem\ncorreo electrónico (Resumo da unidade formativa UF0319 - CODIX ) guía Utilización e configuración do correo electrónico como intercambio de información Case 20 anos antes de que aparecese a primeira web nacía o correo electrónico. Foi da man de Ray Tomlinson un enxeñeiro que, ademais, estableceu o símbolo @ como un sinal identitario no mundo dixital. O símbolo @ nos inicios do correo electrónico foi usado como sinónimo de situado en, de xeito que usuario@maquina simbolizaba ao usuario localizado ou situado na máquina. Na actualidade a rede social Twitter tamén identifica aos seus usuarios e usuarias co símbolo @ diante do seu nome. Un enderezo de correo electrónico está composto por un nome de conta usuaria e un n ome de dominio , separados por un símbolo de arroba: @. Por exemplo: conta @servidordecorreo.com é un enderezo de correo electrónico que nos permite identificar un enderezo coa persoa usuaria " conta " no dominio servidorde\nbusca da información: internet / intranet (Resumo da unidade formativa UF0319 - CODIX ) Internet Internet é unha rede de redes interconectadas entre si de carácter global. Internet é un conxunto de dispositivos interconectados entre si. É unha rede informática de ámbito planetario, formada con computadores dispostos en subredes e que posibilita o intercambio de información. (cando falamos de Internet estámonos a referir a unha rede concreta) Non debemos confundir a Web (o servizo de navegación) con Internet (a rede de comunicacións). Outro exemplo de rede puido ser FidoNet , baseada en taboleiros de boletíns BBS ( Bulletin Board System ). Isto quere dicir que Internet é un conxunto de dispositivos conectados para a comunicación entre si mediante unha linguaxe propia. Os dispositivos poden ser de todo tipo, pero os máis habituais son os computadores, móbiles, reprodutores de son ou as cámaras. A conexión pode ser cableada ou pode ser por satélite, t


Impresionante foto da exposición\nStop aos gardarraís\nA partir do vindeiro luns dia 14 contaremos na Casa da Cultura do Concello de San Sadurniño coa exposición fotografica " La seguridade de unos no puede cercenar la vida de otros" do artista ferrolán Anxo Alvarez en colaboración con " Moto club Fojeteiros de Narón".\nPaloma Rodríguez participando nun debate sobre o sector Naval en Fene\nA candidata, Paloma Rodríguez, volve ás clases\nA candidata socialista nas Eleccions Xerais, Paloma Rodriguez, reincorpórase mañán ao colexio ás 9 menos cuarto da mañán para ocuparse do seu alumnado. Así o decidiu ao ver que a Xunta non manda o seu sustituto-a. A dirección do Colexio Centieiras de Perlío e Comisións Obreiras denunciaron que a Xunta non cubríu a baixa da profesora do centro, Paloma Rodriguez, que se atopa de permiso para poder participar na campaña electoral dos comicios do 20 de novembro.\nCartaz do documental\nFerrol fai memoria con “Ferrol, 1936”\nO Concello de Ferrol proxectará no Teatro Jofre un documental sobre os feitos acontecidos na cidade naval nos primeiros días do levantamento militar de 1936 que desembocaron na Guerra Civil e posterior ditadura do xeneral Franco. “Ferrol, 1936” é o título deste traballo audiovisual que se poderá ver de maneira gratuíta no Jofre este domingo 13 de novembro, a partir das 18.00 horas. O Concello de Ferrol e o Ministerio da Presidencia colaboran con este traballo audiovisual do Foro pola Memoria de Galicia. A cinta, dirixida por Jorge Gil, recolle testemuños de veciños-as da cidade naval e da comarca, xunto con imaxes da época.\nA illa de Jeju é destino turístico en Corea\nA Xunta promociona o Camiño de Santiago en Corea do Sur\nA Consellería de Cultura e Turismo presentou na illa coreana de Jeju a experiencia do Camiño de Santiago como ruta de peregrinación universal, no marco do Congreso Internacional de Rutas de Peregrinación e Sendeirismo que se celebra os días 7 e 8 de novembro. Este certame, que ten carácter mundial, conta con representación de Xapón, Alemaña, Canadá, Gran Bretaña, EE.UU, Nova Zelanda, Líbano, Francia, Australia, Suíza e España.


Entramos na ‘fase cero’ da transición cara á ‘nova normalidade’ | Concello A Pobra do Brollón\nInicio/Novas/Entramos na ‘fase cero’ da transición cara á ‘nova normalidade’\n04 Maio 2020/concello/Xeral\nA Comunidade Autónoma de Galicia, así como o resto do Estado (agás Baleares a algunhas illas Canarias), entramos a partir de hoxe luns na fase 0 do plan de desconfinamento publicado polo goberno central a semana pasada.\nAdemais das actuais medidas de distanciamento social fronte ao COVID-19, esta fase cero implica algúns cambios na nosa vida diaria que manteranse vixentes ata entrar na fase 1 (que posiblemente acontecerá a partir do día 10 de maio).\nOs principais cambios afectan ao uso de máscaras e a apertura dalgúns comercios.\nO uso de máscaras no transporte público\nO uso de máscaras que cubran nariz e boca pasa de ser recomendable a ser obrigatorio no transporte público. Recordamos que dende o Concello dispoñemos de máscaras para persoas que as precisen. Consulta a orde publicada o domingo 3 no BOE.\nNo resto de actividades fóra do fogar, o uso de máscaras entre a poboación xeral é moi recomendado cando non se pode garantir a distancia interpersoal de dous metros.\nPequenos comercios con cita previa\nA partir de hoxe poderán abrir os establecementos comerciais que teñan menos de 400 metros cadrados, agás os centros e parques comerciais. Isto inclúe barberías e salóns de peiteado, ferraxerías, librarías, talleres, etc.\nOs establecementos que poidan abrir deben facelo cumprindo unha serie de normas, como establecer citas previas para garantir un máximo dun cliente por traballador, e poñer un horario preferente para clientes maiores de 65 anos.\nAdemais, os establecementos deben facer unha desinfección do local ao menos dúas veces ao día, unha delas ao final da xornada, ademais de outras medidas de hixiene, que se poden consultar en detalle na orde publicada o 3 de maio no BOE.\nConsulta máis información sobre o plan de desconfinamento e as súas distinas fases na páxina web do Goberno central.\n06 Novembro 2019/concello\nCine para pensar co ciclo 'Grandes Temas do Noso Tempo'\nVisitas guiadas de verano en A Pobra do Brollón\n11 Xullo 2019/concello


As seleccións galegas de balonmán, en cuartos do CESA 2020\nAs seleccións galegas de balonmán pasan a cuartos no CESA\nAs xuvenís conseguen a súa segunda vitoria e as cadetes por fin gañaron en Cantabria. As infantís perderon ante Cataluña\nTodas as selección femininas galegas pasan á cuartos / FEDERACIÓN GALEGA DE BALONMÁN\nO camiño das seleccións galegas no campionato de España de balonman segue sendo firme. Todas as rapazas pasan a seguinte fase: os cuartos. As xuvenís sumaron a súa segunda vitoria no CESA. As cadetes tamén lograron gañar despois de dous partidos nos que estaban moi nerviosas. A infantís, sen embargo, perderon ante Cataluña.\nSegunda vitoria consecutiva para as xuvenís\nAs xuvenís de Carla Abab volven a gañar na terceira xornada do CESA. As galegas impuxéronse por 33 a 21 ante a selección astuariana.\nO partido só estivo igualado nos primeiros dez minutos. As de Asturias ían aguantando o tipo fronte á confianza e personalidade das galegas. Do minuto 10 ao 17, as da comunidade veciña encaixaron un parcial de 6-1. Isto poñían moi complicado o choque para elas (11-5).\nE a partir de aí todo foi más sinxelo. A confianza das de Abab ía medrando mentres o rival minguaba. Ao descanso, 16-9.\nO segundo tempo foi un paseo para as galegas. Con aportación de todas as xogadoras e de forma especial no aspecto goleador de Laura Magdaleno. Ao remate, 33-21 para Galicia.\nSeguen sendo primeiras de grupo. As vantaxes no marcador permitíronlles ponerse líderes. Pero as seguen, empatas a puntos as de Navarra. Nos cuartos de finais, Andalucía – Galicia (5 de xaneiro, ás 13.30 horas).\nSELECCIÓN GALEGA: Lucía Afonso, Patricia Mallo, Sabela Miniño, Antía Estévez, Antía Seijo, Adriana Mallo, Carme Castro, Marta da Silva, Area Martínez, Sara Román, María Currás, Goretti Miguel, Laura Magdaleno, Anastasija Doder, Ithaisa Trigo e Adriana Ayude.\nSELECCIÓN ASTUARIANA: Lucia Alonso, Aída Rodríguez, María Blanco, Julía Suárez, Elsa Martín, Blanca Sánchez, Sofía Pérez, Brenda Magali Torres, Carla Gomes, Zoe González, Sara Vázquez, Alba González, Nerea Solares e Teresa Rodríguez.\nÁRBITROS: Raul Oyarzun Aylagas e Aritz Zaragueta Ruiz.\nMARCADOR CADA 5′: 2-2, 5-4, 8-5, 12-7, 13-7, 16-9, 19-10, 22-13, 24-14, 27-16, 29-18, 33-21.\nVitoria das cadetes ante Castela e León por 26 a 23\nAs cadetes galegas gañan o seu primeiro partido no CESA / FEDERACIÓN GALEGA DE BALONMÁN\nOs nervios por fin quedaron no hotel. Partido decisivo pola necesidade imperiosa de vencer para poder pasar a seguinte fase. Pero a selección galega cadete gaña contra Castela e León por 26 a 23.\nAsí as rapazas saíron moi concentradas. Dominaron o encontro por completo grazas a defensa tan intensa que realizaron. Lograron coller cómodas vantaxes no marcaor (7-3, min. 15). Iso permitiulles gañar en confianza.\nPero a medida que avanzaba o choque, aumentaron os problemas en ataque. As galegas erraron lanzamentos claros e noutras oportunidades a súa porteira estivo a un gran nivel. As castelás remontaron para chegar ao descanso, un por riba (11-12).\nNa reanudación, volveron a aparecer os nervios e as dúbidas. Nos primeiros catro minutos encaixaron un parcial de 4 a 1. Puxéronse catro abaixo (12-16). Sacaron a súa coraxe e souberon recuperarse.\nNos últimos quince minutos o nivel defensivo foi excepcional. Marián estivo moi acertada na portería. E así lograron o triunfo que necesitaban para meterse nos cuartos de final.\nPechan a primeira fase na terceira posición. Sumando tan só dos puntos pola vitoria de hoxe. Na seguinte fase xogaran contra a Comunidade Valenciana (5 de xaneiro, ás 13.30 horas).\nSELECCIÓN GALEGA: Alba Afonso, Nerea Arias, Lucía Álvarez, Lorena Vaello, Lucía Méndez, Helena Sánchez, Aroa Fernández, Yaiza Alonso, Lucía Villamarín Mara González, Marian Mera, Candela Franc, Athenea Barreiro, Carla Baltasar, Noelia Solla e Carolina González.\nSELECCIÓN CASTELA E LEÓN: Laura Garnacho, Sara Alonso, Savina Gabriela Bergara, Lucía Parro, Lucía Casas, Vera Enríquez, Claudia Álvarez, Andrea Rey, Carla Sánchez, Marta Fariza, Erika Vielba, Celia Refoyo, Raquel García, Iris Polvorinos, Celia García e Rosa Hierro.\nMARCADOR CADA 5′: 3-0, 5-3, 7-4, 9-6, 10-7, 11-12, 16-17, 17-19, 20-20, 22-20, 26-23.\nAs minigalaicas perden por tan só un gol ante Cataluña\nAs infantís perden contra Cataluña / FEDERACIÓN GALEGA DE BALONMÁN\nAs rapazas de Ana Alonso esbarouselles o partido por tan só un tanto ante a selección catalá. Foron por riba no electrónico case todo o encontro. Pero unha vez máis nos últimos minutos ningún dos conxuntos subiron un gol ao marcador.\nAo principio, intercambio de goles e de imprecisións. Pero cada erro en ataque era compensado cunha defensa superior. O resultado era de empate o minuto 15 (5-5). A partir de aquí as minigalaicas comezaron a gozar na cancha.\nAs galegas seguían co seu plan e pouco a pouco quedaba claro quen mandaba. Aínda así chegaron ao último minuto con só un tanto de vantaxe. Foi un minuto máxico.\nNa reanudación, Galicia logrou poñerse sete tantos arriba. Pero a partir do minuto 10, Cataluña recortou distancias. Apertaron moita en defensa e cunha porteira moi afortunada.\nAs de Ana Alonso baixaron un pouco a tensión defensiva. E Cataluña púxose por diante. Nos últimos segundos, as rapazas tiveron dúas opcións para igular o partido pero novamente a meta catalá foi un muro e impediu o empate final.\nEsta derrota fai que baixen ata a terceira posición da táboa. Agora mesmo sumán tan só tres tantos: pola vitoria e o empate do primeiro día. Pero pasan a seguinte fase onde se veran ás caras antes Castela a Mancha (5 de xaneiro, ás 09.30 horas).\nSELECCIÓN GALEGA: Adriana Rial, Alba Fernández, Sara Pereira, Lucía Castiñeira, Yara Pacheco, Nerea Patiño, Shaila Fernández, Irene Rios, Naihara Costas, Aine Roca, Irene Romero, Inés Bernárdez, Lidia Sanda, Iria Augusto, Alejandra Montenegro e Leticia Santos.\nSELECCIÓN CATALÁ: Goundo Gassama, María Fernández, Anna Vallve, Mariona Bruach, Julia Gómez, María Jane Ferrer, Lucía Valencia, Carolina Blasco, Marta Andreu, María Domínguez, Mireia Boter, Julía Gómez, Carlota Múñoz, Daya Fernández, Judit González e Kadiatou Jallow.\nÁRBITROS: Pablo González de la Iglesia e Fernando Lozano Mieres.\nMARCADOR CADA 5′: 2-2, 4-4, 5-5, 8-6, 11-8, 14-8, 16-9, 17-13, 18-17, 19-20, 19-20, 19-20.\nEtiquetas balonmáncadetesCESA 2020Galiciainfantísselecciónsxuvenís


Rubén Cela afirma que o PP deu marcha atrás co nomeamento de Currás pola presión social e política - Sen categorizar - BNG de Santiago de Compostela - BNG - Bloque Nacionalista Galego\nRubén Cela afirma que o PP deu marcha atrás co nomeamento de Currás pola presión social e política\nBNG de Santiago 29 out. 2014 - 14:52\npolítica rubén cela afirma pp presión\nAgustín Hernández herdou as prácticas políticas dos seus dous predecesores na Alcaldía e ten a mesma capacidade de crear problemas onde non os había\nSantiago de Compostela, 29 de outubro de 2014.- O portavoz do grupo municipal do BNG de Santiago, Rubén Cela, logo de que o presidente da Xunta pechase a porta aparentemente de Tragsa a Ángel Currás sinalou que o PP se ve na obriga de dar marcha atrás pola presión política e social exercida cando se coñeceu a noticia.\nRubén Cela insistiu en que Currás, que segue dobremente imputado, debía estar fóra da Corporación municipal dende hai moito tempo e que a súa marcha non pode depender de que o premien con algún outro cargo público logo da desfeita que realizou á fronte do Concello de Santiago.\nO BNG é contrario a estas prácticas políticas do PP que non contribúen a estabelecer a confianza necesaria entre a cidadanía e os representantes públicos. Así, considera que Agustín Hernández herdou as prácticas políticas dos seus dous predecesores na Alcaldía, Ángel Currás e Conde Roa, porque a xestión segue igual nas formas e no fondo e ten a mesma capacidade de crear problemas onde non os había.\nTodo isto o que puxo de relevo son os verdadeiros valores do PP. Non tiñan ningún escrúpulo en intentar premiar co erario público a Currás polos seus servizos prestados e pola súa marcha en silencio, a pesar da súa pésima xestión á fronte do Concello de Santiago, as súas aptitudes e a súa condición de dobremente imputado, engadiu.\nAdvertiu tamén que a situación de Santiago non se resolve con pedir perdón, como adoita facer o PP ultimamente, nin con discursos de rexeneración democrática que consisten nun cambio de caras, porque é necesario depurar as responsabilidade para facerlle fronte de xeito tallante á corrupción que aflora derivada do clientelismo político.\nO BNG traslada ao Pleno o incumprimento da bonificación da taxa de lixo polo uso de composteiros\nO BNG reclama que o Concello apoie o asociacionismo que traballa para combater a violencia de xénero


Lonxanatur – Galp 5/17 – Confraría de pescadores San Martiño de O Grove\nLonxanatur – Galp 5/17\nO proxecto Lonxanatur foi financiado polo FEMP, e ten como obxectivo principal a mellora da competitividade do sector pesqueiro a través da diversificación, en especial a través do aumento do valor engadido das producións pesqueiras grazas as acción promocionais tanto dos produtos do mar, como da posta en valor do traballo de mariñeiros e mariscadoras, destacando o papel da muller e a necesidade da preservación do medio mariño e os recursos pesqueiros.\nAs actividades deste proxecto forón levadas a cabo nos anos 2016 e 2017.\nUnha vez posto en marcha o proxecto o primeiro que se logrou foi a diversificación de actividades, posto que se creou unha infraestructura turística na que se promocionou e se da visibilidade, non só os produtos pesqueiros locais, senón a forma de traballar de mariñeiros e mariscadoras, e polo tanto, poñendo en valor o seu traballo.\nTamén se dou visibilidade ó papel da muller no mar e fixéronse actividades formativas, tanto para este colectivo como para o resto de profesionais do sector pesqueiro, e tamén para incidir na necesidade de coidar o medio mariño, e facer un aproveitamento sostible dos recursos. Logrouse por tanto, un resultado de participación feminina nas actividades de formación de máis de 50 mulleres.\nOs principais resultados acadados co proxecto foron:\nPosta en valor do traballo de mariñeiros/as e mariscadores/as, incidindo no papel da muller no mar.\nPosta en valor dos produtos pesqueiros e mariñeiros.\nMellora da eficiencia na comercialización das producións pesqueiras: accións de marketing, campañas de comercialización, etc.\nCreación dunha infraestructura turística que promociona e da visibilidade ós produtos pesqueiros locais.\nConcienciación sobre a importancia que ten o coidado do medioambiente, para a preservación dos recursos.\nContar con unha ferramenta de comunicación interna cos asociados/as.\nDiversificar as actividades da pesca.\nFomento do crecemento económico local, debido a que coa posta en marcha do proxecto, visitan o Concello do Grove mais turistas.\nCoa compra dos distintos equipamentos da lonxa, logrouse axilizar o traballo dos asociados e polo tanto favorecese a competitividade, a mellora na cadea de comercialización, conservación e custodia dos produtos frescos, etc.\nCoa posta en marcha das actividades formativas, promoveuse a integración laboral da mocidade, parados de longa duración, maiores 55 anos, etc.\nActividades realizadas no ano 2016:\n1ª parte do «Ciclo Diversifica Mar»:\nCreación dunha app de comunicación interna cos/coas asociados/as, que facilita o acceso a información dos/as socios/as e axilida a comunicación.\nCompra de furgoneta isotermo, que axiliza o traballo de transporte das distintas especies á lonxa, e polo tanto contribúe á conservación destes produtos ata que chegan a lonxa en óptimas condicións.\nCompra dun acuario expositor para a peixería da entidade, no que poder expoñer os produtos pesqueiros vivos (nécora, camarón, centolo…) para fomentar a compra entre os clientes.\nElaboración dun vídeo promocional da entidade (https://youtu.be/_1mw3lxhMoA), co obxetivo de dar visibilidade a todos os sectores productivos da entidade.\nColocación de 3 casetas de pesaxe na sala de marisqueo, para axilizar o traballo de pesado dos bivalvos.\nColocación dun panel informativo na lonxa, para que os/as asociados/as e os/as clientes teñan información das distintas vedas, información da entidade, prezos, condicións meteorolóxicas, etc.\nColocación dun sistema de sonido na lonxa, con varias cámaras que graban a subasta e unha pantalla para a zona destinada para os turistas, na que estes poidan ver as imaxes da subasta.\nColocación de pasamanos nas escaleiras que facilitan o acceso a zona destinada ós turistas, a xente de máis idade.\nCompra de mesa e 50 sillas para facer as actividades divulgativas na lonxa.\nRealización de curso de comercialización de produtos do mar, no que se explican as novas formas de comercialización dos produtos pesqueiros.\nRealización de curso de orientación ó autoemprego e creación de empresas no sector do mar.\nActividades realizadas no ano 2017\n2ª parte do «Ciclo Diversifica Mar»:\nConstrucción de aseos na zona destinada para os turistas, co obxetivo de dar un servizo a todos aqueles que visiten a lonxa, ou participen nas distintas actividades divulgativas.\nArranxo do almacén da lonxa, para gardar en óptimas condicións de salubridade as caixas e demais elementos que se usan na subasta.\nInstalación de bins para conservar vivos a nécora e o camarón antes da subasta. Isto contribúe a conservación destes produtos ata que poidan ser subastados en óptimas condicións.\nCompra de dous totem e dous quioscos multimedia, que se instalaron na lonxa e que serven para coñecer as especies e artes de captura, o papel da muller, etc\nRealización dun obradoiro sobre residuos no mar, dirixido ós profesionais do sector principalmente, para conciencialos da importancia de adoptar unhas boas prácticas para a minimización dos residuos no mar.\nRealización dun obradoiro medioambiental sobre a contaminación na Ría, para concienciar sobre os distintos problemas de contaminación da Ría.\nRealización dun curso de aproveitamento de algas, no que se explicaron as distintas especies existentes, como extraelas, comercializalas, etc.\n«Ciclo os produtos do mar»:\nFixéronse varias xornadas de divulgación de produtos. Durante os meses de Xaneiro a Outubro cada mes dedicouse a promocionar os produtos de temporada, explicar como se capturaban, o seu etiquetaxe, etc.\nEn cada unha destas xornadas contaronse con diversas colaboracións: redeiras, collareiras, enólogos, biólogos, artistas que traballan con materiais relacionados co mundo do mar, cociñeiros, etc.\nDurante estas xornadas con gran afluencia de público, os asistentes puideron ver tamén un pequeno show-cooking e degustar os produtos cociñados en cada xornada.\n«Ciclo os oficios do mar e o papel da muller»\nFixose unha exposición na sala de acceso ós turistas da lonxa, na que os visitantes puideron coñecer as distintas artes de pesca, o funcionamento dunha lonxa, o papel da muller, etc.\n1ª parte - Ciclo Diversifica - Mar (anualidade 2016)\n2ª parte - Ciclo Diversifica - Mar (anualidade 2017)\nCiclo os produtos do Mar (anualidade 2017)\nAnteriorProyecto anteriorDesenvolvemento de contidos multimedia para a lonxa do GroveSiguienteProyecto siguienteMellora nas condicións de traballo da Lonxa do Grove PE209D/12-18


Miguel Fernández asume o cargo de Xerente do Padroado da Centro Tecnolóxico da Carne\nO conselleiro do Medio Rural, Samuel Juárez, que presidiu a primeira xuntanza do Padroado da Fundación Centro Tecnolóxico da Carne (Ceteca) na nova lexislatura, nomeou formalmente ao novo Director Xerente desta institución, Miguel Fernández, que tamén asumirá o cargo de secretario do Padroado. No decurso da reunión foi cesado o anterior delegado executivo, Alfredo Rúa.\nA alcaldesa de Guitiriz, Regina Polín.\nRegina Polín acusa ao PP de Begonte de cinismo no tema da subvención do programa “Concellos Saudables”\nA alcaldesa de Guitiriz, Regina Polín, saíu ao paso das queixas do Partido Popular de Begonte nas que achacaba a perda da subvención do programa da Xunta “Concellos Saudables”, de 60.000 euros, á falta de acción do edil desta vila chairega, José Antonio Vázquez García. A responsable guitiricesa acusou aos populares begontinos de actuar con “cinismo” e non explicar o sucedido.\nImaxe do centro de Guitiriz\nAchegar o rural a Guitiriz, principal obxectivo do PXOM debatido onte\nO Plan Xeral de ordenación Municipal (PXOM) do Concello de Guitiriz, que foi sometido a debate polo pleno de onte, terá como principal obxectivo a introdución dos núcleos rurais no Concello, desenrolando diversas zonas de expansión que permitirán o seu crecemento e a súa integración na vila, tal e como estableceu a alcaldesa, a socialista Regina Polín. Outra das novidades será a creación dun Sistema de Información Geográfica (SIG) que permitirá aos veciños do municipio poder atopar ou consultar o estado das súas parcelas, algo que tan só posúen dous concellos en Galicia: Abegondo e Santiago de Compostela.\nO tenis será o protagonista do deporte vilalbés na fin de semana\nVilalba acolle a fase final do Campionato Galego Cadete de Tenis\nAs pistas do Club de Tenis de Vilalba acollen a fase final do Campeonato Galego de Tenis. Desde as 17.00 horas de hoxe estarán en marcha as semifinais feminina e masculina. Eva Vilar e Ana Vigo saltarán á pista 1 para dilucidar quen disputará a final a Rocío Martín e Tamara Álvarez, que xogan o outro partido na pista 2. En canto aos homes, será a partir das 18.00 horas cando Adam Sanjurjo e Iñaki Pena comecen a competir na penúltima rolda do torneo. Pola outra cara do cadro esperaralles Ángel Montero, que loitará o pase á final, a partir das 19.00 horas, fronte a Pedro Enjenaro ou Carlos Tajes, que xogan os cuartos desde as 17.00 horas na pista 3.\nMarta González, Isabel Vilalba e Ana Eiras, durante a reunión\nO SLG valora positivamente o encontro mantido coa Secretaria Xeral de Igualdade\nO Sindicato Labrego Galego (SLG), por medio de Isabel Vilalba Seivane, Responsable da Secretaría das Mulleres e de Servizos ao Rural e Soberanía Alimentaria, e Ana Eiras Regueira, coordinadora técnica da Secretaría das Mulleres do SLG, trasladou a necesidade de acadar a titularidade compartida real nas explotacións agrarias e gandeiras á Secretaria Xeral de Igualdade, Marta González Vázquez.


Versogramas e Vértice de Versos, en Santiago de Compostela - VERSOGRAMAS\n30/05/2018 |0 Comments\nPROXECCIÓN DOS DOCUMENTAIS VERSOGRAMAS E VÉRTICE DE VERSOS, COMO ARRANQUE Á SELIC\nEste xoves 31 de maio ás 20:30h no Teatro Principal de Santiago de Compostela, terá lugar a proxección conxunta de Versogramas (de Belén Montero) e Vértice de Versos (de Carlos Lorenzo). Ambos documentais, estreitamente relacionados coa poesía, proxéctanse o día previo á SELIC como arranque para esta concorrida cita literaria.\nVersogramas ofrece un achegamento ao panorama internacional da videopoesía, desde unha perspectiva galega, de man de videopoetas como Yolanda Castaño, Antón Reixa ou Iria Pinheiro. Versogramas contén entrevistas a 14 videopoetas internacionais e fragmentos das súas pezas, xunto coas doutros 19 videopoetas máis de diversos recunchos do globo. Esbozos de definicións sobre videopoesía en experimental completan o tecido do documental. A súa premiere mundial tivo lugar en NUDO Festival de Poesía Visual (Barcelona). Logo do seu paso polo Festival de Cans (O Porriño), continúa a súa andaina por festivais.\nVersogramas está considerada a primeira longametraxe documental sobre o xénero da videopoesía. Parte dunha idea orixinal de Celia Parra, tamén produtora executiva do documental, conta coa dirección de Belén Montero, a co-dirección de Juan Lesta, a música de Isaac Garabatos, e a produción de Esferobite.\nConta coa axuda de AGADIC, a participación da Televisión de Galicia, a produción asociada de Amanita Films, Pixel Films e Celia Parra. Colaboran: Fundación Luís Seoane, Fundación Cidade da Cultura, Fundación Paideia, Concello da Coruña, Fundación Uxío Novoneyra, Museo Mac Gas Natural Fenosa e Editorial Galaxia, que vén de publicar libroDVD co documental e contido extra, dentro da colección Libro-Cinema.\nÁ presentación acodirán: Belén Montero (directora), Celia Parra (produtora executiva), Isaac Garabatos (compositor da banda sonora orixinal) e, en nome da Editorial Galaxia, Ismael Ramos (Responsable de Novos Proxectos).\nAo remate da proxección poderá adquirirse o libroDVD Versogramas, unha coidada edición, enmarcada na colección Libro-Cinema da Editorial Galaxia. Contén diversos textos arredor de Versogramas: un achegamento ao proxecto transmedia dende a súa concepción ata o momento actual (por Celia Parra), unha reflexión sobre as interconexións de poesía e cinema (por Antía Otero), un relato do proceso de creación do documental desde a perspectiva da directora (por Belén Montero) e un percorrido pola ampla traxectoria de Juan Lesta e Belén Montero (por Manolo González). Fotografías da rodaxe, do attrezzo e fragmentos do guión entretécense cos textos. Ademais, preséntase un breve perfil bio-bibliográfico dos e das videopoetas entrevistadas no documental. Completa a publicación, como non podía ser doutro xeito, o DVD co documental, na súa versión galega, acompañado de varios contidos adicionais.\nPor parte de Vértice de Versos, acodirá o director Carlos Lorenzo. Vértice de Versos é unha longametraxe documental na que se repasa o acontecido desde os anos 90 no universo poético de Galicia. É un proxecto audiovisual que presta atención ao valor didáctico que permite coñecer a principal fonte literaria galega.\nÉ a primeira vez que un documental se adentra na poesía galega, descubrindo a súa historia, contando a revolución literaria dos 90 e coñecendo como están sendo as novas formas de expresión poética. Unha nutrida xeración de poetas de Galicia chaman a atención pola calidade das súas creacións. Moitos dos seus poemas traspasan as nosas fronteiras traducidos a outras linguas. Críticos, editores e o propio colectivo de escritores e escritoras explican o que pasou nos últimos 25 anos neste vértice xeográfico. Coñecer de preto a poetas como Yolanda Castaño, Baldo Ramos, Emma Pedreira ou Gonzalo Hermo axuda a comprender esta situación.\nO pase será ás 20:30h no Teatro Principal. Entrada libre ata completar capacidade.\nContacto Versogramas: info@versogramas.com / +34 690 33 12 74 – Celia Parra www.versogramas.com\nContacto Vértice de Versos: verticedeversos@gmail.com / +34 609 32 86 57 – Carlos Lorenzo http://carloslorenzo.gal/verticedeversos/\ndocumentalliteraturapoesíaproxecciónsantiagoteatroversogramasvértice de versos


Metalships bota un buque de apoio ás plataformas petrolíferas – Galicia 24 Horas\nMetalships bota un buque de apoio ás plataformas petrolíferas\nBy Redacción on 20 abril, 2012 Comentarios desactivados en Metalships bota un buque de apoio ás plataformas petrolíferas\nO astaleiro Metalships&Docks asinou este venres a entrega do buque ‘offshore’ co guindastre máis grande instalado ata agora nun nas industrias da ría de Vigo. Trátase do barco ‘Lay Vessel North Ocean 105’, construído para as multinacionais MacDermott e Oceanteam.\nA entrega produciuse nun acto que que contou coa presencia do presidente da Xunta, Alberto Núñez Feijóo; do alcalde de Vigo, Abel Cabaleiro; e do conselleiro de Economía e Industria, Javier Guerra.\nO presidente de Metalships, Manuel Rodríguez, explicou que este é o sétimo buque ‘offshore’ construído na grada viguesa e o quinto do mesmo modelo. Así mesmo, subliñou que é un “dos mellores produtos” que saíron deste astaleiro, que cumpre os máis altos estándares de calidade, e confirmou que Metalships está construíndo outros dous barcos destas características.\nO ‘Lay Vessel North Ocean 105’ ten unha eslora de 133 metros, e unha manga de 27 metros. Está equipado con dous guindastres, unha de 400 toneladas e outra de 150, e pode alcanzar os 15 nós. O barco, que realizará labores de apoio para plataformas petrolíferas, ten capacidade para albergar a 120 tripulantes.\nMetalships bota un buque de apoio ás plataformas petrolíferas added by Redacción on 20 abril, 2012


ASOCIACIÓN DEPORTIVO CULTURAL NEGREIRA VETERANOS: ¿ POUCAS NEURONAS ?\n¿ POUCAS NEURONAS ?\nPINCHA NA IMAXE PARA VELA A MAIOR TAMAÑO\nO acontecido hoxe no Municipal de Cepelo , pón de manifesto as teorias do noso premio Nobel D. Santiago Ramol y Cajal , de que as neuronas están comunicadas entre si de maneira complexa a través da sipnaxis . Agora ben o da Agrupación non é de tanta complexidade ¿oú si? , o receptor dunha mensaxe debea trasmitir á persoa competente para nomear ou designar ó trencilla de turno , pois parece que foi aquí onde a sipnaxis fallou . Queda de manifesto pola imaxe arriba publicada que por parte do Negreira lles foi comunicada a data , lugar e hora do encontro que nos tiña que enfrontar ó Cuntis , e para máis INRI , un dos nosos directivos na xornada precedente á da disputa do encontro , desprazouse á sede da Agrupación para realizar unha consulta , relativa á posible sanción de un dos nosos xogadores , na conversa mantida coa persoa encargada da atención ó público , comentouse reiteradamente o encontro que disputaríamos ó día seguinte . Agora ben desta conversa non temos lóxicamente xustificante , pero si do Fax remitido no seu día . Esperaremos novas dende a Agrupación aclarando definitivamente onde cometeron o erro , pero o dano xa está feito , os gastos de desprazamento do equipo visitante , os do equipo local no relativo ás instalacións deportivas . E o máis preocupante , a data a xogar o partido , xa que ata final de liga (16 de Maio) so quedan libres os sábados 11 de Abril (semana santa) , e o 2 de Maio (ponte do 1º de Maio) . Ambas de pouco agrado para o noso equipo polos compromisos que ten gran parte dos xogadores para esas fechas (boda ,viaxes programados, ... .) e tampouco apetecibles para o Cuntis , polo que se desprende dos correos cruzados con eles ó tentar de fixar a data deste encontro aprazado no seu día. A Agrupación ten un problema á vista , da que non é culpable o Negreira , e por suposto moito menos o Cuntis . Esperamos acontecementos ,e manteremosvos informados .\nSo coñezo duas formas de facelas cousas : ben ou mal . E por iso remato parafraseando ó mentado D.Santiago : "Lo peor no es cometer un error, sino tratar de justificarlo, en vez de aprovecharlo como aviso providencial de nuestra ligereza o ignorancia".\nen 20:48 Etiquetas: VETERANOS 08/09\nCanta razón tes compañeiro, o que sucede no noso país, e que vivimos nun estado de relaxación anormal e cando se tenta traballar polo bo camiño, suceden cousas coma esta.\nO padriño dijo...\nÓ parecer o problema estivo en que apesar de dar confirmación de recibido o fax non entrou na agrupación , xa que non o atopan , e que cando falaron o día antes do encontro, a persoa da agrupación entendía que estaban a falar dun encontro de copa (cando os dous equipos estaban eliminados) .De agora en diante xa sabemos que debemos confirmar calquer cambio , por fax e por teléfono e físicamente , e a máis de unha persoa , para que esto non volva a ocurrir , ó final a culpa foi nosa .


Máis de 1.000 hectáreas queimadas esta fin de semana nos montes de Ourense | Noticias de Galicia | CRTVG\nPublicado o 26/07/2020 20:20\nO incendio forestal que afecta o concello ourensán de Monterrei quedou estabilizado esta tarde, segundo informou a Consellería do Medio Rural.\nCunha fronte de máis de 3 quilómetros, converteuse no maior incendio deste verán en Galicia. Segundo a última estimación do Medio Rural, queimou 720 hectáreas, 270 agrícolas e 50 arborizadas, sendo o resto monte raso.\nÉ o primeiro grande incendio forestal do ano que chegou a ameazar as vivendas da aldea da Salgueira. Un amplo despregamento de medios terrestres e aéreos apoiados por 64 efectivos da Unidade Militar de Emerxencias levan toda a fin de semana loitando contra este lume, unha extinción complicada por mor do vento.\nXa quedaron extinguidos os incendios de Verín e o de Viana do Bolo. En tres días estes incendios calcinaron máis de 1.000 hectáreas na provincia de Ourense. Medio Rural apunta a que este incendios foron intencionados e a policía investiga a súa autoría.\nOs xogadores do Fuenlabrada, indignados coa postura da Liga\nO Deportivo amosa a súa "estupefacción" ante a sucesión de comunicados da Liga e do Fuenlabrada


O 5 de xuño de 1967, Israel ataca Exipto, Siria e Xordania, conquista os Altos do Golán (a día de hoxe en mans de Israel) a Siria, a península do Sinaí e Gaza a Exipto, e Cisxordania a Xordania. Exipto responderá expulsando os cascos azuis da ONU do Sinaí e Suez, e coa mobilización de 100.000 soldados. Nasser afirma publicamente que a súa intención é destruír Israel. As forzas aéreas israelís eliminan ás exipcias en ataques por sorpresa. Tras esta guerra queda clara a capacidade militar de Israel fronte os seus veciños.\nTraído desde "https://gl.wikipedia.org/w/index.php?title=Conflito_árabe-israelí&oldid=4306613"\nA última edición desta páxina foi o 26 de abril de 2017 ás 05:12.


Avances contra la contaminación marina accidental en Vigo – Astur Galicia Noticias\nOs socios do proxecto “DRIFTER” celebran a xornada final na sede do CETMAR en Vigo\nOS EXPERTOS CERTIFICAN UN AVANCE NOS SISTEMAS DE LOITA CONTRA A CONTAMINACIÓN MARIÑA ACCIDENTAL\nLos expertos certifican un avance en los sistema de lucha contra la contaminación marina accidental\nOs resultados de dous anos de traballo reflectiranse en informes técnicos, bases de datos, modelos, guías ou protocolos que serán postos a disposición das autoridades con competencias na materia e do público en xeral coincidindo coa finalización do proxecto.\nVigo, 23 de setembro 2010.- A xornada final de traballo do proxecto europeo “DRIFTER”, que coordina o Centro Tecnolóxico do Mar coa participación de socios de Galicia, Francia e Portugal, serviu para certificar un avance nos sistemas de loita contra a contaminación mariña accidental e mais concretamente contra a producida por hidrocarburos, sustancias nocivas e perigosas e inertes, cuxa monitorización e modelización era o obxectivo xeral dos investigadores que veñen colaborando dende 2008 nesta iniciativa.\nOs resultados destes dous anos de traballo foron expostos nunha xornada que tivo lugar na sede da Fundación CETMAR en Vigo e durante a que se sucederon os relatorios a cargo de representantes das seis institucións que configuran o consorcio europeo responsable do proxecto “DRIFTER”, como e o caso xunto ao CETMAR do Instituto Tecnolóxico para o Control do Medio Mariño de Galicia (INTECMAR); de Meteogalicia (Consellería de Medio Ambiente, Territorio e Infraestruturas); da Universidade de Vigo; do CEDRE francés e do Instituto Superior Técnico de Lisboa (IST).\nCoincidindo co peche do proxecto, que foi financiado pola rede europea do VI programa Marco AMPERA, poranse a disposición das autoridades con competencias en materia de contaminación mariña e do público en xeral unha serie de informes técnicos, bases de datos, modelos, guías ou protocolos que resumen os resultados das investigacións levadas a cabo no marco desta iniciativa.\nAsí o anunciou Marisa Fernández, responsable da coordinación do proxecto por parte do CETMAR, no inicio da xornada, que foi inaugurada pola directora-xerente da Fundación, Paloma Rueda Crespo.\nFernández recordou na súa intervención que o obxectivo xeral de “DRIFTER” era “abordar as limitacións e mellorar as capacidades de seguimento das verteduras e de predicción da súa traxectoria”, ademais de “explorar o estado das técnicas” actuais e tentar que os “datos técnicos” cheguen aos usuarios finais, todo elo co fin último de “estar mellor preparados ante os accidentes por contaminación mariña”, recordou tamén Garbiñe Ayensa, do INTECMAR, nun relatorio posterior.\nAdemais dos membros do consorcio que levou a cabo o proxecto, Marisa Fernández destacou a colaboración de empresas como Repsol e agradeceu o asesoramento das axencias e organizacións con responsabilidades nesta materia, como foi o caso de Salvamento Marítimo, do Servicio de Gardacostas de Galicia, da Dirección General de Sostenibilidad de la Costa y del Mar, ou da Mariña francesa e portuguesa.\nO proxecto desenvolveuse en cinco paquetes de traballo. O primeiro, liderado polo INTECMAR en colaboración co CEDRE, encargouse do estudio e valoración das boias de deriva e dos sistemas trazadores no seguimento das verteduras. O IST portugués e Meteogalicia traballaron sobre os modelos de predicción, mentres que a Universidade de Vigo, a través do seu Grupo de Teledetección, abordou os sensores remotos. Un cuarto grupo de traballo tamén coordinado polo INTECMAR centrouse nos protocolos, boas prácticas e nos sistemas que axuden a transmitir os datos técnicos aos gabinetes de crise que xestionan os accidentes. Finalmente, o CETMAR encargouse da coordinación de todos estes traballos e da difusión dos resultados, que estarán a disposición dos interesados nas próximas semanas en formato CD ou vía web a través das páxinas dos socios ou da Plataforma Tecnolóxica para a Protección da Costa e do Medio Mariño (PROTECMA).\n23/09/2010 23/09/2010 administradorSin categoríaaccidental, Cetmar, contaminación, expertos, marina, Vigo\nEntrada anterior Fomento y la Xunta impulsan el transporte ferroviario de mercancías en Galicia\nEntrada siguiente Asturias incorpora dos nuevas especialidades sanitarias


Manteiga - Wikipedia, a enciclopedia libre\nPara outras páxinas con títulos homónimos véxase: Manteiga (homónimos).\nA manteiga é a emulsión de auga en graxa obtida como resultado do desoro, lavado e amasado dos conglomerados de glóbulos graxos que se forman polo batido da crema de leite e apta para consumo, con ou sen maduración biolóxica producida por bacterias específicas.\nValor nutricional por 1 US Tbsp (14.2g)\n101,8 kcal (426 kJ)\nUSDA 01145, manteiga sen sal.\nA porcentaxe de graxa pode variar.\nÉ un alimento moi graxo, rico en graxas saturadas, colesterol e calorías, polo que é recomendable para deportistas ou persoas que requiran un importante consumo enerxético. Ademais non é un alimento que estea rifado cunha dieta sa e equilibrada e é moi doada de dixerir a pesar do seu contido graxo.\nManteigueiro no Museo Liste.\nExisten varios tipos de manteiga, pero pódense distinguir basicamente dous:\nManteiga ácida: antes da acidificación da crema\nManteiga doce: trala acidificación da crema (esta é a tradicional).\nAdemais pódeselle engadir sal ou non, obtendo mantiga salgada ou doce segundo o caso (a salgada consérvase mellor). E, por suposto, pódese elaborar a partir do leite de moitos animais, sendo os máis correntes en occidente a manteiga de ovella, vaca ou cabra (como curiosidade, non é posible obter manteiga do leite de camela).\nNon é complicado elaborar manteiga caseira, pero si moi laborioso. Unha vez separada a crema do leite pódese proceder a batela cunha culler ou espátula de madeira de arriba a abaixo, aínda que tamén se pode usar unha batedora. O aspecto final adoita darse cun molde de manteiga que lle dá un aspecto máis atractivo de cara ós consumidores.\nTraído desde «https://gl.wikipedia.org/w/index.php?title=Manteiga&oldid=5574968»\nÚltima edición o 2 de setembro de 2020 ás 18:58\nA última edición desta páxina foi o 2 de setembro de 2020 ás 18:58.


Piden case 4 anos de prisión a un delegado sindical da CUT en Pescanova - Nós Televisión\nPiden case 4 anos de prisión a un delegado sindical da CUT en Pescanova\nO sindicato cre excesiva a petición e critica ao Grupo Pescanova polo sucedido no ano 2017 en Vigo\nA Fiscalía solicita 3 anos e 9 meses de prisión e 4.680 euros de multa contra o delegado da CUT Luís Bar por uns incidentes acontecidos no ano 2017 durante a folga que tivo lugar en Vigo no Grupo Pescanova.\nO sindicato sinala á empresa como responsable dunha situación que non tería consecuencias se non tivera actuado a policia con excesiva violencia.\nA CUT rexeita a petición de 3 anos e 9 meses de prisión e 4.680 euros de multa contra o seu delegado en Pescanova\nSegundo relatan desde a CUT na concentración o día de folga os sindicatos estiveron informando a traballadores e traballadoras do seu dereito a facer folga cando a empresa chamou á policia e 15 dotacións personáronse no lugar.\nNun incidente menor, segundo relata a CUT, entre unha muller e un policia foi detido o delegado sindical Luís Bar cando tentaba mediar.\nAgora a fiscalía solicita esa elevada pena e o sindicato xa anunciou o seu rexeitamento e anuncia unha campaña informativa sobre esta situación.\nArtigo anteriorChega a Compostela a XV edición do Curtocircuíto\nSeguinte artigoA crise e a sanidade pública: unha conversa con Manuel Martín


O Concello entrégalles material didáctico aos escolares para promover o Nadal en galego - Concello de Rois\nO Concello entrégalles material didáctico aos escolares para promover o Nadal en galego\nPublished: Xoves, 19 Decembro 2019\nA concelleira de Cultura de Rois, Victoria Quiroga Ramallo, visitou esta semana os centros educativos do municipio e entregoulles aos escolares o material didáctico elaborado polo Concello para promover o galego no Nadal. Así, o alumnado da escola infantil Galiña Azul, do CPI dos Dices e do CPI O Pumar-Urdilde recibiu tres prácticos regalos: unha carta de Nadal, a unidade didáctica ‘Desexos de Nadal’ e un xogo do Nadal.\nO material busca promover o uso do galego de xeito lúdico e educativo nestas datas festivas. A carta do Nadal ten dúas versións, en maiúsculas e minúsculas, adaptadas á idade dos pequenos e pequenas que as utilicen como medio para pedir os seus agasallos. A unidade didáctica ‘Desexos de Nadal’ propón varias actividades, como pasatempos do tipo de encrucillados ou caldo de letras ou cancións sobre o Apalpador, entre outras. Ademais, o xogo do Nadal está inspirado no tradicional xogo da Oca pero con temática destas datas e retrousos do tipo "De castaña a castaña, voume achegando á montaña" ou "Caín no carbón, vaia desilusión!". Trátase un xogo de mesa que serve para entreterse en familia ao tempo que se traballa o léxico do Nadal.\nTodos estes materiais foron elaborados polas técnicas municipais de Cultura e Normalización Lingüística do Concello de Rois, coa colaboración dos centros de ensino do municipio e co patrocinio da Deputación da Coruña e da Xunta de Galicia. Poden descargarse de forma gratuíta nos enlaces que figuran neste artigo.\nUnidade didáctica: Desexos de Nadal


Carta Xeométrica: En perigo a normalización dos concellos\nA CTNL (Coordinadora de Traballadores de Normalización da Lingua) vén de denunciar que o vindeiro día 11 cumprirase o prazo de 6 meses indicado na convocatoria de axudas de promoción da lingua galega nas administracións locais co que automáticamente se desestimarían as solicitudes de subvención.\nA CTNL denunciou en anos anteriores a ineficacia desta convocatoria debido á tardanza na resolución. Pero este ano supéranse todos os records de ineficacia pois nunca nunca se tardou tanto en publicar a resolución e agora, co agravante da negativa a ofrecer información sobre a convocatoria de axudas. A CTNL non recibiu ningunha resposta da SXPL polo que sospeitan que mediante o procemento do silencio administrativo queren facer desaparecer este tipo de axudas. Unhas axudas das que a pesar de contaren cun orzamento ben cativo, a propia SXPL explicaba que se convocaban para garantir unha maior visibilidade e proxección da lingua galega desde o ámbito local. Será que desde a SXPL o que están a procurar é xusto o contrario do que predican, tal e como demostran acotío os feitos.\nPublicada por Cibrán à(s) 19:32\nEtiquetas: Anormalización, concello, CTNL, SXPL


IV. Oposicións e concursos do DOG nº 92 do 15/05/2018 - Xunta de Galicia\nInicio\t> Consulta e busca no DOG\t> Diario Nº 92\t> IV. Oposicións e concursos\nORDE do 30 de abril de 2018 pola que se resolve a convocatoria pública de provisión, polo sistema de libre designación, dun posto de traballo anunciado pola Orde do 28 de febreiro de 2018.\nRESOLUCIÓN do 5 de febreiro de 2018, da Dirección Xeral de Administración Local, pola que se clasifica un posto de traballo reservado a funcionarios/as con habilitación de carácter nacional no Concello de Ponteareas.\nRESOLUCIÓN do 14 de maio de 2018 pola que se aproban e se fan públicas as relacións definitivas de persoas admitidas e excluídas ao proceso selectivo unitario para a cobertura de 109 postos de auxiliar de policía local.\nRESOLUCIÓN do 3 de maio de 2018 pola que se nomea o tribunal de selección de persoal directivo para o posto de subdirector/a de Planificación e Dinamización do Medio Rural.\nRESOLUCIÓN do 19 de abril de 2018, da Xerencia de Xestión Integrada de Vigo, pola que se resolve a convocatoria pública para a provisión do posto de xefe/a do Servizo de Cirurxía Torácica.\nRESOLUCIÓN do 23 de abril de 2018, da Xerencia de Xestión Integrada de Santiago de Compostela, pola que se resolve a convocatoria pública para a provisión do posto de xefe/a do Servizo de Neonatoloxía, convocada mediante a Resolución do 18 de decembro de 2017 (Diario Oficial de Galicia número 13, do 18 de xaneiro de 2018).\nRESOLUCIÓN do 2 de maio de 2018 pola que se convoca concurso de acceso a prazas de corpos docentes universitarios.


Vieiros: Galiza Hoxe - O catalán normalízase nos móbiles\nPRIMEIRO PORTAL DE CONTIDOS WAP\nO catalán normalízase nos móbiles\nOrange vén de presentar o portal de internet móbil Orange Cat, converténdose na primeira operadora de telefonía con contidos exclusivamente en catalán\nRedacción - 13:20 23/11/2007\nTags: catalunya lingua móbil teléfono\nNormalizar unha lingua significa funcionar de xeito normal, en todos os ámbitos. O catalán avanza na súa normalización nos móbiles, tamén na descarga de contidos e na oferta de servizos wap. No portal (wap.orange.es/orangecat) Orange distribuirá xogos, servizos de noticias de varios medios de comunicación en catalán e mesmo e emisión en directo da TV3. No portal tamén se poderá descargar música de autores cataláns. Noutra das seccións, os usuarios poderán subir os seus propios vídeos.\nIgnacio de Orúe, director de Comunicación Externa e Marca de Orange, salientou que o portal non é a simple tradución ao catalán de determinados contidos, senón que se trata dunha oferta de servizos específica para Cataluña, equiparable á que a compañía propiedade de France Telecom conformou noutros países.\nPara Orúe o mercado catalán é clave porque "os usuarios catalans son innovadores e non só usan o móbil para facer chamadas, senón tamén para outros servizos como a navegación por internet". Orange ten dous millóns de clientes en Cataluña e considera que o idioma pode axudalo a crecer máis.\nApoio da Generalitat\nNa presentación do portal, realizado na Conselleria de Gobernació, Joan Puigcercós salientou o "paso decisivo" que constitúe esta iniciativa para a normalización da lingua na telefonía móbil, pois aínda que o catalán está xa presente en moitos dos novos modelos de teléfonos, ningunha compañía apostara até agora por ofrecer contidos específicos para portais móbiles. Puigcercós espera que a iniciativa de Orange sirva de exemplo para outras compañías.\nEn outubro a Generalitat a presentou a páxina El Teu Mòbil, na que se ofrece información sobre as marcas con opción de programarse en catalán. Na páxina tamén se poden baixar tons, fondos de pantalla, logos e xogos.


O neno labrego e o 'Black Power' | Galicia | EL PAÍS\nEu son Belén. Unha nena de cidade con pais da aldea. Coma quen di, unha falsa urbanita. E ademais, neta de caseiros. Porque a miña avoa Avelina aínda traballa nas terras do Amo, e sempre lle chama así, con A maiúsculo, temor e reverencia. Como os escravos negros do meu exemplar d'A Cabana do Tío Tom.\nNos anos oitenta da miña nenez, -cando lin Memorias dun neno labrego, dúas décadas despois súa publicación-, aínda quedaban caseiros en Galicia, como a miña avoa Avelina. E Amos. Donos do lar e dos labradíos, aos que había que pagarlles renda e entregarlles a metade da colleita, aos que non conviña contrariar porque "se eles queren, nós teremos que deixar a casa e as leiras". E ese era tamén o libro de familia de moitos Balbinos que fuxiran da aldea, "pequena, estreita", e a arrombaran no pasado, co recordo oprobioso da miseria e da ignorancia, da humillación. No pasado e nas fins de semana.\nPara moitos fillos de Balbinos, coma min, a aldea, ese "territorio de lama e fume", era a reserva india dos veráns e dos domingos, as tortillas de ovos da casa e as caixas de patacas novas no maleteiro do 127. De luns a venres, unha herdanza que era mellor agachar e da que cumpría arredarse cun desprezo inmenso. Ser de la argolla era a peor ignominia posible na Coruña da miña adolescencia, e os desertores do arado tamén cuspiamos con deleite o máis grave insulto, non fose que alguén ousase delatarnos: Pailán!\nSe xa eramos libertos, u-lo noso Black Power? Para unha rapaza do extrarradio, as Memorias... non só eran o relato emocionante da aprendizaxe da vida, dunha educación sentimental. Léndoas tamén descubrimos quen eran as nosas nais e pais. E o que calaran: o frío e a fame, a lama e a lingua, a sumisión, o orgullo, os pequenos heroísmos. E as grandes verdades que nunca pasan de moda: "Hai xentes de dúas castes: a que manda e a que é mandada". A fantasma da nosa inexistente conciencia de clase. Despois chegarían os Diplomáticos para sacar do armario o desarraigo da mocidade dos barrios urbanos e convertelo en autoestima e combustible para turrar contra o mundo e os señoritos: "Na escola non nos contaron nada dos avós. Desacougo de cemento para os netos dos labreghos". Say it loud: I?m black and I?m proud. Sen nostalxia dun falso beatus ille nin folclorismo estetizante: a aldea é o lugar no que fomos escravos, pero tamén hai cadeas fóra dela, e burramia, e nepotismo.\nDesde aquela, os fillos dos Manolitos e os dos Balbinos, os netos dos Amos e os dos caseiros, compartimos aulas universitarias, bolsas Erasmus, oposicións, smartphones e vida conxugal. Non sería exacto dicir que nos igualamos, pero nalgunha altura pretendemos considerarnos iguais. Con espanto portugués a miña avoa Avelina foi espectadora dese xigantesco e enganoso cambio social, e poida que aos seus 93 anos aínda estea a tempo de ver nacer unha nova servidume. Quen lle guindará o cantazo ao fillo do señor? "Algún día hai que arrepoñerse".\nBelén Regueira é xornalista.


Funda de chave de silicona Renault Renault, funda de silicona clave de silicona Renault, fabricante de caso clave de silicona Renault\nDescrición:Cuberta da chave de silicona Renault,Funda para tacos de silicona Renault,Funda de chave de silicona Renault,Portada clave de Renault,,\nHome > Produtos > Cuberta da chave de silicona Renault\nCategorías de produtos de Cuberta da chave de silicona Renault , somos fabricantes especializados de China, Cuberta da chave de silicona Renault , Funda para tacos de silicona Renault provedores / fábrica, produtos por xunto de alta calidade de Funda de chave de silicona Renault I + D e fabricación, temos o perfecto servizo posvenda e soporte técnico. Agardamos a túa colaboración!\nFunda de tecla remota de silicona para botóns Renault 4  Contactar agora\nCuberta de chave de silicona con tapa de chave de coche por xunto  Contactar agora\nCuberta protectora de silicona ecolóxica para a chave do coche  Contactar agora\nCuberta de chaves de silicona para coches de estilo novo  Contactar agora\nFunda protectora de coche de silicona barato para Renault  Contactar agora\nTapa de chave de coche con tapa de silicona  Contactar agora\nProtección protectora de silicona para a chave do coche Renault  Contactar agora\nFunda protectora de coche protectora de silicona impermeable  Contactar agora\nFunda de silicona para as chaves do coche Renault  Contactar agora\nPortador de chaves de caucho de silicona con chave de silicona  Contactar agora\nCuberta de control remoto de silicona para Renault  Contactar agora\nCuberta tecla Renault silicona con varios colores  Contactar agora\nPorta-chaves do coche de venda quente de Amazon, Renault  Contactar agora\nPortada de teclas de silicona de venda quente de Walmart Renault  Contactar agora\nCuberta clave de silicona de venda quente de EBAY Renault  Contactar agora\nCuberta chave de silicona para o coche  Contactar agora\nFunda de silicona de tamaño estándar para Renault  Contactar agora\n4 botóns personalizados para Renault  Contactar agora\nCuberta da chave do coche Renault silicio en relieve  Contactar agora\nProtección de 2 botóns para Renault  Contactar agora\nFunda de silicio para vehículos Renault para venda por xunto  Contactar agora\nFunda de tecla remota de silicona para botóns Renault 4\nCuberta de chave de silicona con tapa de chave de coche por xunto\nCuberta protectora de silicona ecolóxica para a chave do coche\nA tapa protectora de coche de silicona barato de Renault é moi vendida. A tapa da chave de silicona Renault seguida é só un botón e sen logotipo do coche. A tapa protectora clave do coche para Renault pode protexer a chave do seu coche...\nCuberta de chaves de silicona para coches de estilo novo\nPortada de tecla de silicona Renault feita en silicona de calidade alimentaria. Cada cuberta de chave de silicona de coche ten as características de inofensivo, resistente ao calor, resistente ao auga, resistente ao auga, resistente ao po. Teclado...\nFunda protectora de coche de silicona barato para Renault\nRenault Silicone Key Cover é un coche de marca popular en Francia. A tapa protectora clave do coche para Renault sen logotipo, pode mostrar o logotipo do seu coche. A tapa protectora de silicona para Renault non é perjudicial nin ecolóxica. Cando...\nTapa de chave de coche con tapa de silicona\nTemos a vantaxe de prezo da cuberta da chave de silicona Renault se tes cantidade. Porque somos fábrica en Shenzhen durante 7 anos. Sabemos o mercado da tapa das chaves do coche de silicona en relevo . Cada tapa do coche de silicona que producimos...\nProtección protectora de silicona para a chave do coche Renault\nBeautiful Earth Co.Ltd céntrase na produción de tapa de tecla de silicona Renault durante 7 anos. Moitos anos de experiencia na produción que nos fan ter excelentes procesos de fabricación para a chave do coche de silicona . O deseño exquisito da...\nFunda protectora de coche protectora de silicona impermeable\nO soporte protector da chave do coche de silicona é para protexer as chaves do coche. É impermeable e a proba de po. Tanta xente quere tapar as chaves do coche de silicona , tamén porque é barato e bo usar na vida diaria. A funda protectora do coche...\nFunda de silicona para as chaves do coche Renault\nA marca de coches de Renault é orixinaria en Francia e é nomeada por Louis Renault. Agora o coche de Renault está a facerse cada vez máis popular. Así, o Renault Silicone Key Cove é tamén unha gran demanda en moitos mercados de países. Cuberta de...\nPortador de chaves de caucho de silicona con chave de silicona\nDesde 2010, comezamos a producir caixas de goma de silicona . Temos un equipo de traballadores profesionais e unha rica experiencia para que cada goma de silicona teña unha boa calidade e un tempo de produción curto. Agora Renault Silicone Key Cover...\nCuberta de control remoto de silicona para Renault\nEsta seguinte introdución desta tapa para chaves de coche de silicona é para os botóns Renault 2. Esta cuberta remota de silicona para Renault é de 2 botóns e a parte de atrás sen logotipo do coche. Esta tapa de tecla de silicona Renault pode...\nCuberta tecla Renault silicona con varios colores\nA nosa fábrica situada en Shenzhen, China, profesional na produción de tapa do coche de silicona por 8 anos. Renault Silicone Key Cover é unha das máis vendidas das nosas chaves do coche de silicona , debido ao seu suave toque, sen perfume,...\nPorta-chaves do coche de venda quente de Amazon, Renault\nBeautiful Earth Co.Ltd céntrase na produción de tapa para chaves de coche de silicona durante 7 anos. Tanta experiencia de anos fai que a nosa cuberta de chave de silicona Renault de alta calidade alcance a palanca da lista na mesma industria. Funda...\nPortada de teclas de silicona de venda quente de Walmart Renault\nSomos un fabricante de tapa de silicona para automóbiles que producen principalmente un caso clave para a venda de automóbiles . 7 anos de experiencia fan que os nosos clientes sexan intelixentes caso de coche máis perfecto, e todo o comprador está...\nCuberta clave de silicona de venda quente de EBAY Renault\nCoa máquina profesional e un traballador experimentado, nós Beautiful Earth Co.Ltd pode producir a capa de silicona chaqueta de caso para auto. A nosa tapa de chaves de silicona Renault tamén está na palanca de listas do accesorio de silicio para...\nCuberta chave de silicona para o coche\nSilicon coche tapa da chave é o noso principal produto. Shenzhen Beautiful Technology Co.Ltd é un coche clave fabricación tapa que entrar en silicio coche chave cubrir este sector hai 7 anos. Renault Silicone Key Cover tamén está en gran demanda...\nFunda de silicona de tamaño estándar para Renault\nShenzhen Beautiful Technology Co.Ltd é un coche fabricación tapa clave que entran en silicio estándar de coche de tamaño estándar cubrir esta industria por 7 anos. A tapa das chaves do coche Bubber é o noso principal produto. A experiencia de 7 anos...\n4 botóns personalizados para Renault\nBeautiful Earth Co.Ltd céntrase na produción de funda de silicona para a clave do coche durante 7 anos. Tanta experiencia de anos fai que o noso vehículo chegue a palanca da lista no mesmo sector. Renault Silicone Key Cover é a caixa máis vendida...\nCuberta da chave do coche Renault silicio en relieve\nNós Shenzhen Beautiful Earth Technology Co.Ltd principalmente producir tapa do coche de silicona durante 7 anos. Renault Silicone Key Cover é unha das máis vendidas da nosa caixa de control de mando a distancia para auto debido ao seu suave toque,...\nProtección de 2 botóns para Renault\nCunha máquina profesional e un traballador experimentado, nós Beautiful Earth co.Ltd pode producir o mellor caso de coche clave. A nosa chave de coche tamén está na palanca de listas do accesorio do automóbil desta industria. Cuberta da chave de...\nFunda de silicio para vehículos Renault para venda por xunto\nNós somos un fabricante que produce principalmente protector de silicio chave de coche. 7 anos "experiencia facer o noso atacado auto caso da chave do coche máis perfecto. E todo o comprador está satisfeito coa nosa funda de silicona para a...\nChina Cuberta da chave de silicona Renault Provedores\nA tapa da chave do coche de silicona Renault é unha caixa protectora clave para vehículos de calidade alimentaria ecolóxica . usou materia 100% de silicona a través dunha serie de moldaxe de procesado. E as tapas das chaves do coche son suaves e antiadherentes e fáciles de limpar, o material é duradeiro, polo que a shell de coche pode usarse por moito tempo. As tapas das chaves do coche de silicona poden proporcionar protección contra os golpes, a suciedade, a graxa, as pegadas e os arañazos e manter a chave remota do coche como unha marca nova . Os botóns de chaves son de deseño 3D. cada un dos botóns ten un toque claro, fai que se axuste perfectamente á chave do coche. As tapas das chaves do coche Renault teñen cores pantone para elixir. Fai que a tecla do coche apareza máis fermosa.\nCuberta da chave de silicona Renault Funda para tacos de silicona Renault Funda de chave de silicona Renault Portada clave de Renault Cuberta da chave de silicona Opel


A Concellería de Vías e Obras de Redondela remata os traballos na rúa San Xoán de Arcal - Comarcas na Rede\nHomeComarcasRedondelaA Concellería de Vías e Obras de Redondela remata os traballos na...\nAs labores realizadas supoñen unha reparación integral co asfaltado de toda a vía e o conseguinte levantado de arquetas para adecualas ao novo firme. Para o remate da obra, explica Lamas, “tan so queda o pintado da sinalización horizontal e das prazas de estacionamento” co que a rúa quedará adecuada ao que se pide a unha zona urbana moderna.\nDoutra banda, a Concellería de Vías e Obras adiantou que nesta vindeira semana tamén se comezarán cos traballos de asfaltado da rúa que leva cara a Ventosela.\nFinalmente, Vicente Lamas deu conta que os traballos de roza que se desenvolven en todas as parroquias de Redondela, están xa máis aló do 70 % co que se espera que conclúan nestas vindeiras semanas. Dentro desas actuacións inclúese o rozado do paseo de Redondela ata a Portela, paso que utilizan numerosas veciñas e veciños.\nComo en outras moitas cousas, explica a alcaldesa de Redondela, Digna Rivas, os traballos de roza estaban previstos para varios meses atrás pero, a situación xerada pola COVID-19 e a conseguinte paralización es expedientes, provocou atrasos na execución dos traballos.


xaneiro 2022 - adormiBIBLIO\nBy AdormiBIBLIO - 30.1.22\nCada 30 de xaneiro, coincidindo co día do nacemento de Castelao, celébrase o Día da Ilustración. Esta é unha iniciativa da Consellería de Cultura, Educación e Universidade en colaboración coa Asociación de Profesionais da Ilustración. Unha data que serve para reivindicar o papel dos profesionais do mundo da ilustración homenaxeando a un ilustrador ou ilustradora histórico galego. Este ano o protagonista é Reimundo Patiño pintor, gravador e autor de BD, considerado un pioneiro da arte contemporánea galega.\nNo soso centro celebramos o día cos traballos de ilustración do noso alumnado e cunha exposición de libros ilustrados na biblioteca:\nReunión do Club de Lectura de xaneiro\nBy AdormiBIBLIO - 28.1.22\nEn xaneiro tivemos dúas reunións do Club de lectura nas que puxemos en común os libros lidos nesta primeira tanda: A rateira, de Agatha Christie e O efecto Frankenstein, de Elia Barceló.\nBy AdormiBIBLIO - 27.1.22\nXa temos organizados os nosos equipos de voluntarios axudantes de biblioteca, incluídos dentro do Programa de Bibliotecas Solidarias. Hoxe amosamos algunhas das imaxes dos compañeiros traballando, en tarefas de catalogación, deseño da sinalética, organización das exposicións temáticas, mantemento da nosa carteleira de películas, colocación de libros nos andeis e algunhas tarefas máis.\nMoitas grazas a todas e todos pola vosa colaboración!\nClub de Lectura de Manga\nBy AdormiBIBLIO - 19.1.22\nAntes de Nadal celebramos a primeira reunión do Club de Lectura de Manga, que estreamos este ano e que estivo tan animado como podedes ver nas imaxes:


Comunicado Amigus – Asociación Informática Amigus\nNova do 5 Marzo, 2010\n@migus.org funciona de xeito ininterrompido dende o ano 2003. Un portal, con información sobre a actualidade local e comarcal, onde se dá conta tamén dos avances e novidades que se van producindo no campo da informática, as novas tecnoloxías e a Internet.\nAta a data, a web recibiu máis de 1.700.000 visitas, dispón de máis de 12.000 novas repartidas en 38 categorías, e un álbume fotográfico das Pontes que na actualidade conta con máis de 5.000 imaxes. Todo isto, realizado de xeito desinteresado por veciños da vila, que fan desta web unha fonte de información electrónica de referencia na Rede.\nAgora atopámonos que logo de permitir a libre inserción de comentarios nas novas da nosa páxina, a autoridade xudicial púxose en contacto coa Garda Civil de As Pontes para que practicase xestións tendentes á identificacion dos creadores de comentarios con posibles connotacións delictivas hacia o entorno das autoridades municipais pontesas.\nComo ben se sinala na páxina a asociación non se fai responsable dos comentarios que se atopan nela, polo que procederemos, se así nolo require o xuíz, a aportarlle os datos dos que dispoñemos para que poidan identificar ás persoas responsables dos comentarios en cuestión.\nA partir deste momento e debido a que a determinados usuarios parece que a Internet se lles fai demasiado grande, tódolos comentarios nos que se descalifique ou inxurie a alguén serán retirados, así como tódolos outros que solicite calquera usuario a info@amigus.org, nos que ao seu xuízo se esté ofendendo ou inxuriando á súa persoa.\nAsociación Informática @migus\nEndesa redujo en 12,5 millones de toneladas sus emisiones de CO2 desde 2005


Ibtm China (agosto 2020)\nPequín - Centro Nacional de Convencións de China (CNCC)\nDe agosto 26, 2020 09: 00 ata agosto 27, 2020 17: 00\nAt Pequín - Centro Nacional de Convencións de China (CNCC)\n+ 86 10 5933 9308; + 44 （0） 208 439 5661\nTraeo o nome máis experimentado nas exposicións MICE\nPresentado polo nome máis experimentado nas exposicións MICE, IBTM ofrece unha entrada para o mercado de reunións, eventos e incentivos de China e Asia Pacific con IBTM China. O noso obxectivo é mergullarte nunha comunidade que, a través do traballo en rede, a educación e o desenvolvemento de carreira, te deixará inspirado para crear mellores eventos para un mellor negocio.\nIBTM China é o evento líder na industria de reunións e eventos na rexión de China e Asia-Pacífico.\nTraemos reunións e planificadores de eventos internacionais de 5,000 e os provedores de alta calidade xuntos para 2 días de reunións produtivas, educación profunda e valiosos eventos de rede.\nRazóns para asistir á exposición\nMiles de oportunidades para xerar novos negocios atendendo a clientes relevantes de toda China.\nIBTM ten o orgullo de atraer aos profesionais da industria de todo o mundo cun orzamento probado para gastar\nDescubre os produtos e servizos máis recentes da rexión Asia-Pacífico, todos baixo un mesmo teito\nMaximice o ROI facendo interaccións significativas nos eventos de rede 40 + que poidan conducir a verdadeiras oportunidades de negocio\nMantéñase á fronte da curva! Os actores clave do sector comparten as perspectivas da industria e do coñecemento no noso programa de coñecemento\nComo comprador ou expositor aloxado, podes pre-programar os teus compromisos para asegurarte de sempre coñecer xente relevante para os teus obxectivos\nIBTM China é o acontecemento líder na rexión de Asia-Pacífico para conferencias e eventos, que reúne a máis de profesionais de 4,000 MICE.\nCada ano conectámoste con compradores globais para que a túa empresa poida xerar valiosas pistas de vendas e atraer aos maiores tomadores de decisións que queiran investir nos teus produtos e servizos.


O PP cesou as críticas sobre a ORA en Lugo tras reunirse cun presunto líder da Pokémon - Praza Pública\nO PP cesou as críticas sobre a ORA en Lugo tras reunirse cun presunto líder da Pokémon\nxoves 22, maio 2014\nFeijóo, nun mitin en Lugo con Barreiro (esquerda) e o voceiro local, Jaime Castiñeira CC-BY PP\nNo verán de 2012 o Tribunal Superior de Xustiza de Galicia anulou a concesión do servizo de control de aparcamentos -a ORA- que o Concello de Lugo lle adxudicara á empresa Doal, do grupo Véndex. O alto tribunal galego dáballe así a razón á compañía Aparkisa, anterior adxudicataria, e daba lugar a unha intensa polémica política e social na cidade á que se sumou con non menos intensidade o PP local. A través dos seus edís os conservadores non só reclamaban a inmediata execución da sentenza, senón que chegaba a dubidar da validez das multas impostas. Unha xuntanza entre o líder do partido na provincia e un dos presuntos líderes da trama Pokémon puxo fin ás críticas, segundo a investigación do caso.\nAtendendo a un informe incluído na parte do sumario sobre a que a xuíza Pilar de Lara vén de erguer o segredo, apenas "unha semana despois" de que o PP "dubidase da validez das multas da ORA" o delegado de Véndex en Galicia, José María Tutor, mantivo unha xuntanza co presidente do PP lucense e voceiro do partido no senado, José Manuel Barreiro, alcumado Chino pola suposta trama. Este encontro, segundo os investigadores, foi auspiciado por Javier Reguera, funcionario do Concello lucense. Segundo Reguera, "despois de ver a Tutor" Barreiro "vai cortar o vento". Tutor concorda e agrega, nos días en que os medios reflicten "as dúbidas do PP sobre a ORA en Lugo", que a formación "debería empezar a relaxar".\nTutor e Barreiro reuníronse na sede do PP de Lugo e no aeroporto da Coruña, segundo a investigación\nEsa relaxación, din os investigadores, chega "despois do encontro de José Manuel Barreiro e José María Tutor no parking do aeroporto da Coruña", onde o responsable de Véndex acudiu recibir o popular, que viaxaba dende Madrid. Tras esa xuntanza, di Vixilancia Aduaneira, o PP "non volve manifestar publicamente a súa dúbida da validez da concesión da ORA en Lugo".\nVixilancia Aduaneira ten constancia de, cando menos, outras dúas xuntanzas de Barreiro con Tutor. Os investigadores datan a primeira en maio de 2011, cando a poucos días das eleccións municipais se citan e o responsable de Véndex lle "entrega un informe". A segunda celebrouse o 6 de xullo de 2012, en plena polémica pola ORA, na sede do PP na cidade. Esa cita foi concertada por teléfono, chamada que foi intervida polos axentes. Por este motivo, un dispositivo policial comprobou que o encontro, efectivamente, se producía.